Τα τελεσίγραφα και η καταπάτηση των ανθρωπίνων δικαιωμάτων δεν θα περάσουν. - Εναλλακτικό Πολιτιστικό Εργαστήρι\nΤα τελεσίγραφα και η καταπάτηση των ανθρωπίνων δικαιωμάτων δεν θα περάσουν.\nΜέσα σε μόλις λίγους μήνες, η κυβέρνηση της Νέας Δημοκρατίας έχει καταφέρει να αποδείξει την πολιτική της, καθώς και τον πόλεμο που έχει κηρύξει, όχι μόνο στους πρόσφυγες αλλά και στο σύνολο των πολιτών της χώρας. Η καταστολή με μια εμμονή σε συγκεκριμένες περιοχές της Αθήνας και άλλων πόλεων , οι συνεχόμενες εκκενώνεις καταλήψεων και δομών που φιλοξενούσαν κυρίως πρόσφυγες/μετανάστες, η μεταφορά τους σε στρατόπεδα που ονομάζουν «δομές φιλοξενίας», η κατάργηση του φοιτητικού ασύλου και οι ιδιωτικοποιήσεις σε όλους τους τομείς απ’ ότι φαίνεται είναι μόνο μια αρχή. Το παζλ της καταστολής συμπληρώνει το τελεσίγραφο του υπουργού του ΠΡΟΠΟ με την 15μερη προθεσμία να αδειάσουν τις καταλήψεις όσοι βρίσκουν στέγη σε αυτές. Με μια ηχηρή απάντηση από τον κόσμο του αγώνα, ότι οι καταλήψεις θα μείνουν και δεν θα δοθούν αμαχητί.\nΣτη λίστα προστίθεται και η αναθεώρηση του Συντάγματος που πραγματοποιήθηκε την περασμένη εβδομάδα, η οποία μεταξύ άλλων περιλαμβάνει την καταψήφιση της θρησκευτικής ουδετερότητας, της απαγόρευσης διακρίσεων και βάσει φύλου, ταυτότητας φύλου και σεξουαλικού προσανατολισμού, της εγγύησης αξιοπρεπούς επιπέδου διαβίωσης για όλους – να θεωρείται δηλαδή η υγεία κοινωνικό δικαίωμα για όλους και όχι απλά κρατική μέριμνα, του δικαιώματος ίσης αμοιβής για ίσης αξίας εργασία ανεξαρτήτως ηλικίας και της αναγωγής της κοινωνικής ασφάλισης σε δικαίωμα.\n• Δεν ψηφίστηκε το ‘Αρθρο 3 παρ. 1 για τη “θρησκευτική ουδετερότητα του κράτους” (ΝΑΙ 83, ΟΧΙ 190, ΠΑΡΩΝ 24)\n• Δεν ψηφίστηκε το ‘Αρθρο 5 παρ. 2 “Απαγόρευση διακρίσεων και βάσει φύλου, ταυτότητας φύλου και σεξουαλικού προσανατολισμού (ΝΑΙ 120, ΟΧΙ 170, ΠΑΡΩΝ 7)\n• Δεν ψηφίστηκε το ‘Αρθρο 21 παρ. 1 “Εγγύηση αξιοπρεπούς επιπέδου διαβίωσης για όλους” – να θεωρείται δηλαδή η υγεία κοινωνικό δικαίωμα για όλους και όχι απλά κρατική μέριμνα (ΝΑΙ 106, ΟΧΙ 182, ΠΑΡΩΝ 9) και το ‘Αρθρο 21 παρ. 3 “Δικαίωμα στην υγεία (ΝΑΙ 115, ΟΧΙ 182, ΠΑΡΩΝ 0)\n• Δεν ψηφίστηκε το ‘Αρθρο 22 παρ. 1 “Δικαίωμα ίσης αμοιβής για ίσης αξίας εργασία ανεξαρτήτως ηλικίας (ΝΑΙ 129, ΟΧΙ 168, ΠΑΡΩΝ)\n• Δεν ψηφίστηκε ‘το Αρθρο 22 παρ. 5 “Αναγωγή της κοινωνικής ασφάλισης σε δικαίωμα (ΝΑΙ 109, ΟΧΙ 170, ΠΑΡΩΝ 18)\nΟι καταψηφίσεις αυτές αποτελούν άμεση επίθεση στα δικαιώματά μας. Φαίνεται πως η κυβέρνηση δίνει προτεραιότητα στο να επαναφέρει μια συντηρητικότητα στην νομοθεσία και ως αποτέλεσμα στην κοινωνία, παραβλέποντας όμως τα δικαιώματα, τις ανάγκες στην υγεία και την ασφάλεια και το επίπεδο διαβίωσης των πολιτών της. Ιδιαίτερα, η καταψήφιση της τροποποίησης του άρθρου 5 παρ. 2 η οποία με αυτόν τον τρόπο επιτρέπει και συναινεί στις επικείμενες διακρίσεις, κακοποιήσεις και καταχρηστικές συμπεριφορές κατά των ΛΟΑΔΚΙ+ ταυτοτήτων και ατόμων με αναπηρία.\nΜάλιστα, μέχρι και η Διεθνής Αμνηστία δήλωσε ότι η καταψήφιση του άρθρου είναι ανησυχητική και έρχεται σε αντίθεση με τον Χάρτη Θεμελιωδών Δικαιωμάτων της Ευρωπαϊκής Ένωσης, αλλά και άλλων διεθνών οργάνων για τα ανθρώπινα δικαιώματα.\nΗ τοποθέτηση του πρωθυπουργού πως η τροποποίηση του Συντάγματος είναι “ένα ακόμη βήμα δημοκρατίας”, αποτελεί μια οξύμωρη τουλάχιστον δήλωση και παραπέμπει σε αντιλήψεις περασμένων δεκαετιών και φασίζουσες τακτικές που δεν έχουν θέση στο σύγχρονο κόσμο.\nΗ τακτική αυτή δεν μας είναι άγνωστη και έχουμε δημιουργήσει δομές για να προστατέψουμε τους έχοντας ανάγκη, τους καταπιεσμένους, τους εξεγερμένους της γης.\nΜε όπλο μας πάντα την αλληλεγγύη θα πολεμήσουμε για την ΜΗ περαιτέρω καταπάτηση των δικαιωμάτων μας στο βωμό της «ανάπτυξης» και «προόδου» που υπόσχονται.\nΚαλούμε σε πορεία την Παρασκευή 18:00 ως διαμαρτυρία στις απάνθρωπες δράσεις της κυβέρνησης και εις μνήμην της δολοφονίας του Αλέξη Γρηγορόπουλου, με προσυγκέντρωση στην πλατεία Γεωργάκη.\nDecember 5, 2019\tΑνακοινώσεις, Δράσεις-Εκδηλώσεις


Κορονοϊός - Αυλίδα: Προπονητής πολεμικών τεχνών θετικός στον Ιό - Σε Προσκυνηματική εκδρομή πρόσφατα - Eviathema.gr\nΕπιμέλεια ΕΥΒΟΙΑ ΝΕΑ E.T. Newsroom 20 Οκτωβρίου 2020, 18:19\nΣτην Αυλίδα θετικός βρέθηκε στον Ιό Προπονητής πολεμικών τεχνών ο οποίος διατηρεί γυμναστήριο στο Σχηματάρι Βοιωτίας.\nΉδη οι αρχές ιχνηλατούν όλες τις επαφές του 38χρονου. Έχει πάνω από 50 μαθητές ενώ πρόσφατα συμμετείχε σε Προσκυνηματική εκδρομή με περίπου 30 ακόμη άτομα μέσα στο λεωφορείο.\nΉδη από το πρωί όπως γνωρίζει το eviathema.gr 6 άτομα είναι ακόμη θετικά στον ιό στην περιοχή του Δήμου Διρφύων Μεσσαπίων στην Εύβοια.\nPrevious article Καθιστική ζωή και υγιεινός τρόπος ζωής\nNext article Εύβοια: Έντονα καιρικά φαινόμενα αναμένονται τις επόμενες ώρες – Τι ανακοίνωσε ο Γιώργος Ψαθάς


Mεταπτυχιακές σπουδές στη Φιλολογία για τη σχέση Βυζαντίου - Αρχαιότητας\nΠΕΛΟΠΟΝΝΗΣΟΣ. Το πρόγραμμα Μεταπτυχιακών Σπουδών του Τμήματος Φιλολογίας του Πανεπιστημίου Πελοποννήσου σε συνεργασία με το Ινστιτούτο Έρευνας Βυζαντινού Πολιτισμού (ΙΝ.Ε.ΒΥ.Π.) «Βυζαντινός Κόσμος: Η σχέση του με την Αρχαιότητα και τον Νεότερο Ελληνισμό» καλεί τους ενδιαφερομένους να καταθέσουν αίτηση για την κάλυψη πενήντα (50) θέσεων μεταπτυχιακών φοιτητών. Οι σπουδές οδηγούν στο αντίστοιχο Δίπλωμα Μεταπτυχιακών Σπουδών (ΦΕΚ 3180 B΄/02-08-2018).\nΑναλυτικές πληροφορίες στον ιστοχώρο του Τμήματος Φιλολογίας: phil.uop.gr και στον ιστοχώρο του Ι.ΝΕ.ΒΥ.Π: http://inevyp.kalamata.uop.gr\nΗ Προκήρυξη του Π.Μ.Σ. «Βυζαντινός Κόσμος: Η σχέση του με την Αρχαιότητα και τον Νεότερο Ελληνισμό» έχει ως εξής:\nΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΤΟΥ ΤΜΗΜΑΤΟΣ ΦΙΛΟΛΟΓΙΑΣ\nΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ\nΣΕ ΣΥΝΕΡΓΑΣΙΑ ΜΕ ΤΟ ΙΝΣΤΙΤΟΥΤΟ ΕΡΕΥΝΑΣ ΒΥΖΑΝΤΙΝΟΥ ΠΟΛΙΤΙΣΜΟΥ (ΙΝ.Ε.ΒΥ.Π.)\n«ΒΥΖΑΝΤΙΝΟΣ ΚΟΣΜΟΣ: Η ΣΧΕΣΗ ΤΟΥ ΜΕ ΤΗΝ ΑΡΧΑΙΟΤΗΤΑ ΚΑΙ ΤΟΝ\nΤο πρόγραμμα Μεταπτυχιακών Σπουδών του Τμήματος Φιλολογίας του Πανεπιστημίου Πελοποννήσου σε συνεργασία με το Ινστιτούτο Έρευνας Βυζαντινού Πολιτισμού (ΙΝ.Ε.ΒΥ.Π.) «Βυζαντινός Κόσμος: Η σχέση του με την Αρχαιότητα και τον Νεότερο Ελληνισμό» καλεί τους ενδιαφερομένους να καταθέσουν αίτηση για την κάλυψη πενήντα (50) θέσεων μεταπτυχιακών φοιτητών. Οι σπουδές οδηγούν στο αντίστοιχο Δίπλωμα Μεταπτυχιακών Σπουδών (ΦΕΚ 3180 B΄/02-08-2018).\n• Αίτηση συμμετοχής στο Π.Μ.Σ. (υπόδειγμα συνημμένο)\n• Ευκρινές φωτοαντίγραφο πτυχίου ή πτυχίων ελληνικού Πανεπιστημίου ή Τ.Ε.Ι. Τα πτυχία Ομοταγών Α.Ε.Ι. του εξωτερικού πρέπει να συνοδεύονται από την πράξη αναγνώρισης του Δ.Ο.Α.Τ.Α.Π.\n• Βιογραφικό σημείωμα, στο οποίο αναφέρονται αναλυτικά οι σπουδές, η τυχόν διδακτική ή/και επαγγελματική εμπειρία καθώς και η τυχόν επιστημονική και κοινωνική δραστηριότητα του υποψηφίου.\n• Πιστοποιητικό κατοχής κύριας ευρωπαϊκής γλώσσας επιπέδου Β2 (αγγλικής, γαλλικής, γερμανικής, ιταλικής, ισπανικής) ή επάρκειας ελληνικής γλώσσας. Εάν δεν κατατεθεί σχετικό πιστοποιητικό, η επαρκής γνώση της ξένης γλώσσας πιστοποιείται μετά από εξέταση από ειδική επιτροπή που ορίζεται από τη Συνέλευση του Τμήματος Φιλολογίας. Ανάτυπα δημοσιεύσεων σε επιστημονικά περιοδικά, αντίγραφα συγγραφικού έργου, κ.τ.λ., εφόσον υπάρχουν.\n• Κάθε άλλο έργο ή δραστηριότητα που μπορεί να βοηθήσει στην επιλογή του υποψηφίου\n• Δύο (2) συστατικές επιστολές\nΤα δικαιολογητικά πρέπει να υποβληθούν από 26/06/2019 έως και 15/09/2019 στη Γραμματεία του Τμήματος Φιλολογίας του Πανεπιστημίου Πελοποννήσου (Παλαιό Στρατόπεδο - Ανατολικό Κέντρο, Τ.Κ. 24100, Καλαμάτα με την ένδειξη για το ΠΜΣ «Βυζαντινός Κόσμος», τηλ. 27310-28833, 2721065132, 6932-305407, e-mail: [email protected], [email protected] Ημέρες και ώρες λειτουργίας της Γραμματείας: Δευτέρα έως Παρασκευή 09.30-13:00) ή να αποσταλούν στην ανωτέρω διεύθυνση με συστημένη επιστολή με σφραγίδα ταχυδρομείου ή ταχυμεταφορών το αργότερο έως και την 15/09/2019.\nΣχετικές πληροφορίες βρίσκονται στην ιστοσελίδα του Πανεπιστημίου Πελοποννήσου www.uop.gr (ανακοινώσεις μεταπτυχιακών), καθώς και στην ιστοσελίδα του ΙΝ.Ε.ΒΥ.Π. (http://inevyp.kalamata.uop.gr) στην ένδειξη «Πρόγραμμα Μεταπτυχιακών Σπουδών 2019-2020».\nΣτο Πρόγραμμα Μεταπτυχιακών Σπουδών για την απόκτηση Διπλώματος Μεταπτυχιακών Σπουδών γίνονται δεκτοί πτυχιούχοι Τμημάτων Πανεπιστημίων και Τ.Ε.Ι. Ανθρωπιστικών, Παιδαγωγικών, Κοινωνικών, Οικονομικών και Πολιτικών Επιστημών καθώς και Τμημάτων Αρχιτεκτονικής, μετά από συνέντευξη και συνεκτίμηση των παρακάτω στοιχείων του φακέλου υποψηφιότητας: α) του βαθμού πτυχίου και του βαθμού επιτυχίας στα τρία (3) συναφέστερα με το ΠΜΣ μαθήματα, τα οποία θα ορισθούν με απόφαση της Συνέλευσης του Τμήματος, ως εξής: 15% για τον βαθμό του πτυχίου και από 5% για τη βαθμολογία σε κάθε ένα από τα τρία συναφέστερα μαθήματα. β) Την παρουσία του υποψηφίου στη συνέντευξη (20%). γ) Προηγούμενη επαγγελματική ή διδακτική εμπειρία (20%). δ) Την επαρκή γνώση κύριας ευρωπαϊκής γλώσσας (20%). ε) Ενδεχόμενες δημοσιεύσεις ή επιστημονικές εργασίες (5%) και στ) τις συστατικές επιστολές (5%). Για τη φοίτηση στο Πρόγραμμα Μεταπτυχιακών Σπουδών απαιτείται η καταβολή τελών φοίτησης συνολικού ύψους 2.100 ευρώ (700,00 ευρώ ανά εξάμηνο, καταβλητέο στην αρχή κάθε εξαμήνου). Γίνονται δεκτοί ως υπεράριθμοι υπότροφοι του Ι.Κ.Υ., εφόσον η υποτροφία τους είναι σχετική με το γνωστικό αντικείμενο του ΠΜΣ.\nΣτερούνται δικαιώματος συμμετοχής στο ΠΜΣ όσοι είναι ήδη εγγεγραμμένοι παράλληλα σε άλλο ΠΜΣ. Η ημερομηνία των συνεντεύξεων των υποψηφίων θα ανακοινωθεί στην ιστοσελίδα του Τμήματος Φιλολογίας (www.phil.uop.gr) και του ΙΝ.Ε.ΒΥ.Π. (http://inevyp.kalamata.uop.gr). Ο πίνακας των επιτυχόντων θα αναρτηθεί στους χώρους ανακοινώσεων και τους ανωτέρω διαδικτυακούς τόπους του Τμήματος Φιλολογίας και του ΙΝ.Ε.ΒΥ.Π.\nΚαθηγητής, Γιώργος Ανδρειωμένος\n22/01 Νταλιάνης: «Αναγκαιότητα η ανέγερση και λειτουργία του 6ου Δημοτικού Σχολείου Σπάρτης»\n22/01 Και πάρτι για το λαϊκό φροντιστήριο Πατρών\n28/01 Η εξερεύνηση των συναισθημάτων στο Κέντρο Νόησις Οικογένεια\n28/01 Ο Άλεξ Ντζαγικιάν μπήκε στο βιβλίο Guinness! Πολιτισμός\n28/01 Προσοχή! Υπάρχει διπλή γραμμή από την Σπάρτη έως το Διοικητήριο! Τροχοί\n28/01 Αγρότες της Λακωνίας εγκαλούν το Δήμαρχο Πέτρο Δούκα: «Δεν είμαστε αγελαδάρηδες του Τέξας...» Αγροτικά\n28/01 Ενημερωτική εσπερίδα για το ελαιόλαδο Υγεία


Καθάρισε για τον ΟΦΗ το 'κοπέλι' | Contra.gr\nΚαθάρισε για τον ΟΦΗ το "κοπέλι"\nΜε έναν Νίκο Μαχλά βγαλμένο απο τα παλιά ο ΟΦΗ πέτυχε την πρώτη του νίκη στο πρωτάθλημα επί της Λάρισας με σκορ 3-2. Ο έμπειρος επιθετικός έιχε κέφια και με τρία γκολ οδήγησε την ομάδα του στην επικράτηση. Τα γκολ των φιλοξενούμενων οι Κυπαρίσσης και Αλωνεύτης.\nΣτο αγωνιστικό κομμάτι, ο ΟΦΗ μπήκε δυνατά, με σκοπό να αιφνιδιάσει την ΑΕΛ, κάτι που πέτυχε στο 2ο μόλις λεπτό. Ο Ντεγιάνοφ εκτέλεσε το κόρνερ και ο Νίκος Μαχλάς με δυνατή κεφαλιά έστειλε την μπάλα στα δίχτυα του Στέφανου Κοτσόλη, γράφοντας έτσι το 1-0. Οι παίκτες του Βαγγέλη Βλάχου προσπάθησαν να εκμεταλλευτούν τον αιφνιδιασμό των «βυσσινί», ωστόσο, η κεφαλιά του Μαχλά στο 5ο λεπτό, μετά από σέντρα του Ρουμπάκη, κατέληξε άουτ.\nΟι φιλοξενούμενοι προσπάθησαν να ισορροπήσουν το παιχνίδι, κάτι που πέτυχαν από το 10’ και μετά. Παρά το γεγονός πως είχαν τον έλεγχο του κέντρου δεν μπόρεσαν να απειλήσουν τον Σηφάκη, κάτι που επέτρεψε στους γηπεδούχους να αναθαρρήσουν και να αναζητήσουν το δεύτερο γκολ. Αυτό ήρθε στο 20’, όταν ο Σηφάκης έκανε το βολέ, ο Μαχλάς πήρε την κεφαλιά, έπαιξε το 1-2 με τον Νουαφόρ και με ωραίο τρόπο έγραψε το 2-0.\nΟι φιλοξενούμενοι προσπάθησαν εκ νέου να ελέγξουν τον ρυθμό του παιχνιδιού, με τον Γιώργο Δώνη να περνάει τον Γαβριλόπουλο στη θέση του Κατσιαρού, σε μια προσπάθεια ενίσχυσης της επιθετικής γραμμής της ομάδας του. Παρ’ όλα αυτά η κατάσταση δεν άλλαξε, καθώς οι αμυντικοί του ΟΦΗ «καθάριζαν» με ευκολία τις προσπάθειες των αντιπάλων τους ενώ σε ορισμένες στιγμές αναζητούσαν και την αντεπίθεση.\nΣτο 37’ ο Ντεγιάνοφ βρέθηκε μόνος του έξω από την περιοχή της ΑΕΛ, έπιασε το δυνατό σουτ και ο Κοτσόλης με διπλή προσπάθεια κατάφερε να κρατήσει την μπάλα στην αγκαλιά του. Στα τελευταία λεπτά οι δυο ομάδες δεν δημιούργησαν κάποια καλή φάση, με τους 22 παίκτες να οδηγούνται στα αποδυτήρια με σκορ 2-0.\n* Στο 56ο λεπτό οπαδοί του ΟΦΗ κινήθηκαν με απειλητικές διαθέσεις προς την μεριά των φίλων της ΑΕΛ, λόγω κάποιων υβριστικών συμθημάτων που ακούστηκαν, ωστόσο, η παρουσία αστυνομικής δύναμης αποσόβησε τα χειρότερα.\nΤο δεύτερο ημίχρονο ο τεχνικός της ΑΕΛ, Γιώργος Δώνης, πέρασε στον αγωνιστικό χώρο τον Στάθη Αλωνεύτη, ο οποίος από το πρώτο κιόλας λεπτό έκανε αισθητή την παρουσία του. Στο 46’ ο Κυπαρίσσης έπιασε μια κεφαλιά μέσα στην μεγάλη περιοχή, η μπάλα κόντραρε στα σώματα αμυντικών, στρώθηκε στον Κύπριο επιθετικό, ο οποίος έπιασε το σουτ που κατέληξε δίπλα από το δοκάρι του Σηφάκη.\nΈξι λεπτά αργότερα ο ίδιος παίκτης έπιασε ένα δυνατό σουτ όμως ο Σηφάκης ήταν σε ετοιμότητα και με εντυπωσιακή απόκρουση κράτησε το 2-0. Στο 56’ ο Μπαχράμης εκτέλεσε απευθείας ένα φάουλ λίγο έξω από την περιοχή, όμως, η μπάλα κατέληξε άουτ.\nΗ πίεση της Λάρισας απέφερε καρπούς στο 64’, όταν ο Διγκόζης εκτέλεσε φάουλ, ο Σηφάκης έδειξε να ελέγχει, η μπάλα έφυγε από τα χέρια του και ο Κυπαρίσσης, μέσα από πολλούς παίκτες, μπόρεσε να στείλει την μπάλα στα δίχτυα των Κρητικών, γράφοντας το 2-1. Στο 71’ ο Κυπαρίσσης βρέθηκε μόνος του απέναντι από τον Σηφάκη, όμως, ο πορτιέρο της κρητικής ομάδας με τα πόδια απέκρουσε την μπάλα.\nΗ Λάρισα με τέσσερις επιθετικούς στην ενδεκάδα της (Κυπαρίσσης, Γαβριλόπουλος, Καλαντζής και Αλωνεύτης) προσπάθησε να πετύχει την ισοφάριση, κάτι που είχε ως αποτέλεσμα τα τεράστια κενά στην αμυντική γραμμή. Στο 74’ ο Νίκος Μαχλάς βγήκε στην γρήγορα αντεπίθεση και με δυνατό σουτ έστειλε την μπάλα στα δίχτυα του Κοτσόλη, κάνοντας το 3-1.\nΣτο 79’ ο πρωταγωνιστής της αναμέτρησης, Νίκος Μαχλάς, πέρασε ακόμα και τον πορτιέρο της Λάρισας, όμως, το πλασέ του κατέληξε άουτ, χάνοντας έτσι μια σπουδαία ευκαιρία να γράψει το 4-1. Οι φιλοξενούμενοι δεν το έβαλαν κάτω και στο 84’ με ένα εκπληκτικό γκολ του Στάθη Αλωνεύτη (βολ πλανέ μετά από σέντρα του Μπαχράμη) μπόρεσαν να μειώσουν το σκορ σε 3-2, δίνοντας νέο ενδιαφέρον στο παιχνίδι.\nΣτα τελευταία λεπτά, ο ΟΦΗ προσπάθησε να θωρακίσει την αμυντική του γραμμή, προκειμένου να κρατήσει τη νίκη ενώ η ΑΕΛ πίεσε ασφυκτικά, θέλοντας το γκολ της ισοφάρισης. Στο 90’ ο Θωμάς Κυπαρίσσης μπήκε στην περιοχή, πέτυχε το 3-3, όμως, μετά από υπόδειξη του βοηθού διαιτητή το γκολ δεν μέτρησε ποτέ.\nΣτα τέσσερα λεπτά των καθυστερήσεων οι φιλοξενούμενοι προσπάθησαν με γεμίσματα στην περιοχή να δημιουργήσουν κάποιες φάσεις, ωστόσο, η αμυντική γραμμή των γηπεδούχων λειτούργησε θετικά, κρατώντας τελικά την πρώτη νίκη του ΟΦΗ στη φετινή σεζόν.\nΟΦΗ:Σηφάκης, Ντάβιντσον, Γκονζάλες, Τομάς, Πίτσος, Κουνενάκης (87' Δέντσας), Σφακιανάκης, Ρουμπάκης, Ντεγιάνοφ, Μαχλάς, Νουαφόρ (70' Τριανταφύλλου)\nΑΕΛ: Κοτσόλης, Γκαλίτσιος, Σίμος, Φέρστερ (64' Καλατζής), Κατσιαρός (32' Γαβριλόπουλος), Διγκόζης, Βέλα Τζούνιορ, Μπαχράμης, Σπάσιτς, Κυπαρίσσης, Παπακώστας (46' Αλωνεύτης)\nΣκόρερς: 2', 20', 74'Μαχλάς-64' Κυπαρίσσης, 84' Αλωνεύτης\nΚίτρινες: Τομάς, Γκονζάλες-Σπάσιτς


«Μποϊκοτάζ στο Μουντιάλ» | ThesSports\nΑρχική ΠΟΔΟΣΦΑΙΡΟ ΔΙΑΦΟΡΑ «Μποϊκοτάζ στο Μουντιάλ»\n«Μποϊκοτάζ στο Μουντιάλ»\nΣτο μάτι του κυκλώνα έχει βρεθεί η ΦΙΦΑ και ο Γιόζεφ Μπλάτερ, με αφορμή την ανάθεση των Μουντιάλ του 2018 και του 2022 σε Ρωσία και Κατάρ, αντίστοιχα, και κυρίως, τις φήμες για διαφορά και χρηματισμό εκλεκτόρων, που έχουν προκύψει.\nΟ πρόεδρος της Γερμανικής Λίγκας, Κρίστιαν Ζάιφερτ, ζήτησε να ενωθούν οι ευρωπαϊκές ομοσπονδίες για να αντιμετωπίσουν την διαφθορά, που ζει και βασιλεύει μέσα στην ΦΙΦΑ.\n“Η ΦΙΦΑ έχει 209 μέλη. Είναι φανερό ότι οι κώδικες ηθικής διαφέρουν. Υπάρχουν πολλοί παράγοντες σε αρκετές απ΄ αυτές τις 209 Ομοσπονδίες, που ζουν από το σύστημα της ΦΙΦΑ. Δεν ξέρω αν πρέπει να νιώθουμε έκπληξη ή να ντρεπόμαστε, το σίγουρο είναι πως αυτή η ΦΙΦΑ δεν αντιπροσωπεύει κανέναν σοβαρό άνθρωπο του ποδοσφαίρου” είπε ο πρόεδρος της Γερμανικής Λίγκας, που πρότεινε να μποϊκοτάρουν οι ευρωπαϊκές χώρες τα ερχόμενα δύο Μουντιάλ.\n“Το 75% των παικτών, που συμμετέχουν στο Μουντιαλ παίζουν σε ευρωπαϊκούς συλλόγους. Αν πούμε εμείς “δεν παίζουμε”, τελείωσε, θα αλλάξουν όλα. Η ΦΙΦΑ μπορεί να τιμωρήσει την Γερμανία, την Ιταλία, την Ισπανία και την Αγγλία, αλλά αυτό θα είναι αδιάφορο. Χωρίς αυτές τις χώρες, δεν υπάρχει Μουντιάλ” είπε ο Ζάιφερτ, σε συνέντευξη που έδωσε στην γερμανική εφημερίδα „Süddeutsche Zeitung“.\nΕπόμενο άρθροΜε στήριγμα την έδρα\nΟ Πέλκας δοκιμάστηκε(vid)


Αγανακτισμένοι Τηνιακοί: Η ΑΛΛΗ ΟΠΤΙΚΗ ΤΗΣ ΠΤΩΧΕΥΣΗΣ\nΑναρτήθηκε από KATERINA στις 10:09 π.μ.\nSlartibartfast 16 Οκτωβρίου 2011 - 6:33 μ.μ.\nΚαταρχήν, καλωσορίζω την Κατερίνα σαν νέο μέλος του blog και εύχομαι για την ανάλογη συνέχεια!\nΌσον αφορά τον Βαξεβάνη, επειδή τον παρακολουθώ στο twitter, θα ήθελα να τον διαχωρίσω από τον υπόλοιπο συρφετό της δημοσιογραφίας-παπαγαλίσματος. Μπορεί στην τηλεόραση να είναι αρκετά προσεκτικός (μιας και εργάζεται στην ΕΡΤ) αλλά και στο site του (Το κουτί της Πανδώρας) και στο twitter κάνει καίριες παρεμβάσεις και αξίζει την προσοχή μας.\nΌσον αφορά το συγκεκριμένο του άρθρο, αυτό που σημειώνει είναι η επόμενη μέρα της πτώχευσης. Γιατί δεν υπάρχει σοβαρός άνθρωπος που να μην διαπιστώνει πως ζούμε ήδη τα προεόρτια της οικονομικής πτώχευσης και το μόνο που μένει είναι η επίσημη κήρυξή της.\nΌμως μαζί με την οικονομική πτώχευση, ζούμε την πολιτική πτώχευση εκείνων των πολιτικών ομάδων που νέμονται την εξουσία από τη μεταπολίτευση μέχρι σήμερα. Στο σημείο που έχουμε φτάσει μας οδήγησε αποκλειστικά η δική τους "πολιτική πτώχευση" (μαζί με την τυχόν δική μας αφέλεια ή ανευθυνότητα να τους επιτρέπουμε να μας εξουσιάζουν).\nΒλέπουμε πως ακόμα και σε αυτή τη δύσκολη οικονομικά στιγμή, αποφασίζουν να εξαθλιώσουν το σύνολο του Ελληνικού λαού προκειμένου να προστατεύσουν τα πρασινογάλαζα παιδιά τους, τους κρατικοδίαιτους επιχειρηματίες-χορηγούς τους και τους "απαραίτητους" τραπεζίτες.\nΑν επιτρέψουμε να διαχειριστούν την πτώχευση οι ίδιοι, δυστυχώς δεν θα υπάρξει καμμία ελπίδα ανάκαμψης. Θα φτάσουν το λαό στα όρια της πείνας (γιατί ήδη βρίσκεται κάτω από τα όρια της φτώχειας), συνεχίζοντας να μοιράζονται τον πλούτο με τα "δικά τους παιδιά" (κομματικούς στρατούς, επιχειρηματίες, καναλάρχες, τραπεζίτες).\nΕδώ είναι η δική μας ιστορική ευθύνη! Να τους κηρύξουμε την πολιτική τους πτώχευση και να αναδείξουμε μία νέα εξουσία που θα διαχειριστεί την δύσκολη οικονομικά στιγμή τιμωρώντας τους υπαίτιους και φέρνοντας λύσεις που θα μας βγάλουν από το αδιέξοδο κοιτάζοντας συνολικά το συμφέρον του Λαού.


Κατερίνα Καινούργιου -ΤΕΛΕΥΤΑΙΑ ΝΕΑ - Σελίδα 3 από 9 - Koolnews.gr\nΝάσος Μπετούγιας 15 Οκτωβρίου, 2021, 12:25 μμ\nΝάσος Μπετούγιας 14 Οκτωβρίου, 2021, 3:36 μμ\nΚατερίνα Καινούργιου: Κατρακυλάει. Έρχονται σαρωτικές αλλαγές γιατί ο κόσμος στον ALPHA δεν τρώει κουτόχορτο.\nΑθανασία Τσέλλου 13 Οκτωβρίου, 2021, 10:44 πμ\nΑντώνης Σωτήρης Στάμος 22 Σεπτεμβρίου, 2021, 1:08 μμ\nΑλεξάνδρα Ευσταθίου 20 Σεπτεμβρίου, 2021, 10:02 πμ\nΚατερίνα Καινούργιου: Τηλεθέαση σούπερ Κατερίνα ημέρα δεύτερη\nΣτεφανία Καρρά 15 Σεπτεμβρίου, 2021, 7:45 πμ\nΑσημίνα Φρατζέσκου 14 Σεπτεμβρίου, 2021, 10:46 πμ\nΑθανασία Τσέλλου 14 Σεπτεμβρίου, 2021, 8:33 πμ\nΣτεφανία Καρρά 13 Σεπτεμβρίου, 2021, 2:38 μμ\nΚατερίνα Καινούργιου: Εμφάνισε το MAD clip να ομολογεί οτι δεν είχε καλά λάστιχα\nΑντώνης Σωτήρης Στάμος 13 Σεπτεμβρίου, 2021, 10:26 πμ\nΚατερίνα Καινούργιου: Φωτοσοπιάζει μέχρι και τον αστράγαλο. Προσοχή στη γυαλάδα. Τυφλώνει\nΣτεφανία Καρρά 11 Σεπτεμβρίου, 2021, 6:00 μμ\nΚατερίνα Καινούργιου: Το μήνυμα που έστειλε λίγο πριν την πρεμιέρα του σούπερ Κατερίνα\nΑλεξάνδρα Ευσταθίου 11 Σεπτεμβρίου, 2021, 5:46 μμ


Μπόνους κατάθεσης έναντι μπόνους χωρίς κατάθεση: Ένας πλήρης οδηγός\nΚαζίνο για κινητά / Μπόνους / Μπόνους κατάθεσης / Χωρίς Κατάθεση Vs. Μπόνους κατάθεσης - Ποιο είναι το καλύτερο;\nΓια έναν νέο παίκτη καζίνο, η επιλογή και η διαφοροποίηση αυτών των κινήτρων μπορεί να είναι μια απροσδόκητη πρόκληση. Πράγμα που γεννά το ερώτημα. ποια είναι η διαφορά μεταξύ των μπόνους κατάθεσης και των μπόνους χωρίς κατάθεση; Επίσης, ποιο είναι πιο φιλικό για παίκτες; Αυτό συζητά αυτή η ανάρτηση και πολλά άλλα.\nΤι είναι το μπόνους χωρίς κατάθεση;\nΈνα μπόνους χωρίς κατάθεση είναι μια ανταμοιβή καζίνο για κινητά, συγκεκριμένα δωρεάν περιστροφές ή χρήματα μπόνους. Όπως υποδηλώνει το όνομα, αυτό το μπόνους απονέμεται σε νέους παίκτες που δεν κάνουν απαραίτητα μια ελάχιστη κατάθεση. Με άλλα λόγια, απλώς δημιουργήστε έναν λογαριασμό καζίνο και διεκδικήστε το έπαθλο χωρίς κατάθεση.\nΓια παράδειγμα, ένα καζίνο μπορεί να απονείμει στους παίκτες 10 δωρεάν περιστροφές απλώς και μόνο για τη δημιουργία ενός λογαριασμού με επιτυχία. Από την άλλη πλευρά, ένα άλλο καζίνο μπορεί να δώσει $5 για να παίξει για την ολοκλήρωση της διαδικασίας εγγραφής. Μερικοί θα προσελκύσουν ακόμη και νέους παίκτες τόσο με δωρεάν περιστροφές όσο και με χρήματα μπόνους.\nΤο μπόνους κατάθεσης είναι ένα κίνητρο καζίνο που χρησιμοποιείται αφού ο νέος παίκτης κάνει μια ελάχιστη κατάθεση. Με απλά λόγια, οι νέοι παίκτες πρέπει να δώσουν στο καζίνο για κινητά ένα συγκεκριμένο ποσό για να λάβουν το μπόνους. Για αυτόν τον λόγο, τα περισσότερα καζίνο προσφέρουν αυτό το μπόνους αντί για μπόνους χωρίς κατάθεση.\nΕδώ είναι ένα καλό παράδειγμα. νέοι παίκτες στο Εθνικό καζίνο λάβετε 100% μπόνους αντιστοίχισης έως και 100 $ συν 100 δωρεάν περιστροφές για να κάνετε μια ελάχιστη κατάθεση 20 $. Αυτό σημαίνει απλώς ότι 100 $ είναι το μέγιστο ποσό μπόνους που προσφέρεται. Ακόμα δεν το καταλαβαίνεις; Λοιπόν, μια κατάθεση $200 θα απέφερε μπόνους $100 με μια κατάθεση $50 που δίνει $50 μπόνους μετρητά.\nΑπαιτήσεις στοιχηματισμού και άλλες προϋποθέσεις\nΕίναι ενδιαφέρον ότι τόσο τα μπόνους κατάθεσης όσο και τα μπόνους χωρίς κατάθεση έχουν επαχθείς όρους και προϋποθέσεις. Το καζίνο θα περιλαμβάνει συχνά απαιτήσεις στοιχηματισμού για να διασφαλιστεί ότι θα ανακτήσουν ένα συγκεκριμένο ποσό πριν σας παραδώσουν τα κέρδη. Απλώς πείτε ότι δεν είναι δωρεάν μετρητά, όπως ισχυρίζονται οι διαφημίσεις του καζίνο.\nΤούτου λεχθέντος, οι απαιτήσεις στοιχηματισμού ισχύουν τόσο για χρήματα μπόνους όσο και για δωρεάν περιστροφές. Επιμένοντας στο παραπάνω παράδειγμα μπόνους National Casino, η ανταμοιβή κατάθεσης συνοδεύεται από 35x απαίτηση στοιχηματισμού για δωρεάν περιστροφές και χρήματα μπόνους.\nΈτσι, υποθέτοντας ότι είστε αρκετά γενναιόδωροι για να καταθέσετε $100, το καζίνο για κινητά θα πιστώσει αμέσως 100 $ στον λογαριασμό σας. Σημειώστε ότι αυτά τα χρήματα δεν μπορούν να αναληφθούν. Στη συνέχεια, οι όροι μπόνους ορίζουν ότι οι παίκτες πρέπει να στοιχηματίσουν 3.500 $ (100 $ x 35) πριν εξαργυρώσουν το μπόνους. Το ίδιο ισχύει για τα χρήματα που κερδίσατε χρησιμοποιώντας τις 100 δωρεάν περιστροφές.\nΔεν είναι μόνο αυτό; το καζίνο επιλέγει τον τύπο παιχνιδιού που θα παίξει χρησιμοποιώντας τις δωρεάν περιστροφές. Αυτό είναι αυστηρά για διαφημιστικούς σκοπούς. Και πάλι, το φύλλο μπόνους καλωσορίσματος του National Casino ισχυρίζεται ότι μπορείτε να περιστρέψετε τους τροχούς μόνο στο Avalon the Lost Kingdom από την BGaming.\nΝα θυμάστε ότι όλα τα μπόνους έχουν ημερομηνία λήξης που ισχύει όταν γίνουν ενεργά. Έτσι, εάν ένα μπόνους διαρκεί μόνο για δέκα ημέρες, ικανοποιήστε τις απαιτήσεις στοιχηματισμού κατά τη διάρκεια αυτής της περιόδου, διαφορετικά τυχόν κέρδη προόδου και μπόνους θα ακυρωθούν. Επιπλέον, ελέγξτε αν υπάρχει όριο στοιχήματος.\nΚατάθεση ή χωρίς κατάθεση: Ποιο μπόνους είναι καλύτερο;\nΑν και και τα δύο μπόνους έχουν πολύπλοκα και ενδιαφέροντα αποτελέσματα, είναι διαφορετικά με τον δικό τους τρόπο. Για αρχή, ένα μπόνους χωρίς κατάθεση σάς επιτρέπει να δοκιμάσετε τα παιχνίδια του καζίνο χωρίς να διακινδυνεύσετε τίποτα σε αντάλλαγμα.\nΑλλά τα καζίνο για κινητά δεν είναι ανόητα. Αυτό το μπόνους είναι συνήθως μικρό για να κάνετε οτιδήποτε σημαντικό με αυτό. Ακόμη χειρότερα, τα περισσότερα έρχονται με τη μορφή δωρεάν περιστροφών που συνδέονται με ένα συγκεκριμένο παιχνίδι.\nΑπό την άλλη πλευρά, τα μπόνους κατάθεσης είναι ιδιαίτερα ικανοποιητικά, αν και οι παίκτες πρέπει να αποχωριστούν με ένα ελάχιστο ποσό. Σε ορισμένες περιπτώσεις, το μπόνους αντιστοίχισης μπορεί να ανέλθει σε χιλιάδες δολάρια. Και ναι, μερικές δωρεάν περιστροφές μπορεί επίσης να ομαδοποιηθούν. Τελικά η επιλογή είναι δική σου!\nNo Deposit BonusΜπόνους κατάθεσηςΜπόνους


Η Περαχώρα το 1900-1950 - Λαογραφικό Μουσείο Περαχώρας\nΣτα τέλη του 19ου αιώνα, ο Δήμος Περαχώρας αριθμούσε 2.500 κατοίκους περίπου και είχε δύο πρωτεύουσες : την Περαχώρα και το κατά πολύ μικρότερο Λουτράκι, που λειτουργούσε ως θερινή πρωτεύουσα, από 1ης Απριλίου μέχρι το τέλος Σεπτεμβρίου, εποχή κατά την οποία συνέρρεαν όσοι ήθελαν να ωφεληθούν από τα ιαματικά λουτρά που του έδωσαν και την ονομασία του. Από τα τέλη του 19ου αιώνα, ένα αμαξιτός δρόμος ένωνε τους δύο οικισμούς. Από την Περαχώρα, ωστόσο, προς όλους τους άλλους προορισμούς μέσα στα όρια της μικρής χερσονήσου, δεν υπήρχαν παρά μονοπάτια που τα έκανε κανείς πεζή ή με το μουλάρι.\nΟι ρυθμοί της καθημερινής ζωής στην Περαχώρα δεν άλλαξαν σημαντικά με την έλευση του 20ου αιώνα, παρόλο που η πρόσφατη, τότε, διάνοιξη της διώρυγας του Ισθμού έκανε τον Κορινθιακό μια πολυσύχναστη θάλασσα και επηρέασε καθοριστικά τη γειτονική Κόρινθο. Ένα πλέγμα χερσαίων και θαλάσσιων δρόμων έδεναν το χωριό με μια αγροτική ενδοχώρα, που έφτανε βόρεια ως την Δομβραίνα, τη Θήβα και την Κωπαΐδα και νότια ως τα παράλια της Κορινθίας. Στο χωριό υπήρχε Κοινοτικό κατάστημα, Νηπιαγωγείο και Δημοτικό σχολείο. Δύο εκκλησίες, ο ναός των Παμμεγίστων Ταξιαρχών και ο ναός της Παναγιάς, όριζαν τις δύο ενορίες του χωριού.\nΤα σπίτια του χωριού ήταν χτισμένα κοντά το ένα στο άλλο. Ήταν πέτρινα, κεραμοσκέπαστα, με γωνιές πλίνθινες και ξύλινα σινάζια. Τα πιο εύπορα ήταν δίπατα : πάνω έμενε η οικογένεια και κάτω ήταν ο χώρος για τα ζωντανά και το αμπάρι για τα σιτηρά. Τα πιο φτωχικά, οι χαμοκέλες, ήταν μονώροφα. Ο σεισμός του 1929 έδωσε σε πολλούς την ευκαιρία να ξαναχτίσουν τα σπίτια τους. Οι γειτονιές χωρίζονταν από καλντερίμια και πλατείες. Μπροστά από την εκκλησία των Ταξιαρχών, ήταν η αγορά, ταβέρνες, καφενεία, το κρεοπωλείο, το μανάβικο. Στο χωριό υπήρχαν τέσσερα ελαιοτριβεία, που κινούνταν με μουλάρια.\nΗ γεωγραφία της περιοχής καθόρισε σε μεγάλο βαθμό την οικονομία του τόπου. Απομονωμένοι στην μικρή χερσόνησο που εισχωρεί στον Κορινθιακό κόλπο, οι Περαχωρίτες ασχολούνταν κυρίως με την γεωργία και το ψάρεμα. Στις τρεις κυριότερες πεδιάδες – τον Ασπρόκαμπο, το Σέλκι και τη Φούσα- καλλιεργούσαν σιτάρι, ελιές και αμπέλια. Στόχος κάθε σπιτικού ήταν η αυτάρκεια. Για το λόγο αυτό, εκτός από τις τρεις βασικές καλλιέργειες, στην αυλή όσων σπιτιών τη διέθεταν ή σε ένα μικρό χωραφάκι, έσπερναν όσπρια, κουκιά και ρεβίθια.\nΟι κότες και οι κατσίκες εξασφάλιζαν το γάλα, το τυρί και τα αυγά κάθε νοικοκυριού. Κρέας έτρωγαν σπάνια, στις γιορτές κυρίως.\nΔύο ήταν τα εμπορικά στο χωριό, που πουλούσαν κλωστές, βελόνες, ντρίλια, υφάσματα. Το ένα ήταν της Μαριγώς Τριανταφύλλου και είχε μπροστά μια αυλή με μια μουριά. Το άλλο το είχε η Πραματάραινα..\nΠροπολεμικά, όλες οι μεταφορές, είτε προς και από τα χωράφια, τις ελιές και τα πεύκα, είτε των εμπορικών προϊόντων που έρχονταν από την Αθήνα, γίνονταν με τα μουλάρια.\nΣαγματοποιός ήταν ο Δημήτρης Γολεμάτης, που γεννήθηκε το 1919. Γύρω γύρω στο μαγαζί του ήταν κρεμασμένα δεκάδες πέταλα, οι λεγόμενες «πλάκες», που σκέπαζαν όλη την επιφάνεια της οπλής του ζώου. Καθώς και «γερμανικά», στα οποία έλειπε το κεντρικό τμήμα. Εκτός από τα σαμάρια, το σαμαρόσκουτο, το ψάθι, τα καρφιά και τα πέταλα που έβρισκες κανείς στο μαγαζί, εδώ έφερναν οι Περαχωρίτες και τα μουλάρια τους όταν άρχιζαν οι ζέστες, για το καθιερωμένο κούρεμα. Ο ανεφοδιασμός του μαγαζιού από έναν Σγούρδα, που περνούσε τακτικά και έπαιρνε παραγγελίες.\nΣε μια εποχή που δεν υπήρχαν ακόμη ψυγεία, το αλάτι – πέρα από την χρήση του στο καθημερινό τραπέζι- ήταν το μέσο που εξασφάλιζε τη συντήρηση των τροφίμων, για το κρέας, τις ελιές, το τυρί, τα ψάρια. Αλάτι μάζευαν οι γυναίκες από τους βράχους στην Στέρνα. Τον Αύγουστο, εποχή που οι άνδρες «χτυπούσαν» τα πεύκα, κατέβαιναν οι γυναίκες παρέες παρέες, μαζί με τα παιδιά, και έμενα για δύο τρεις μέρες κοντά στην παραλία. Ετοίμαζαν το φαγητό σε μια αυτοσχέδια κουζίνα και την ελεύθερη ώρα τους μάζευαν αλάτι από τα «σπιθάρια», τις γούβες στους βράχους. Με το μαΐστρο οι γούνες αυτές γέμιζαν θαλασσινό νερό. Με την ζέστη του καλοκαιρινού ήλιου, το αλάτι έπηζε και ήταν έτοιμο για μάζεμα.\nΝερό για τις καλλιέργειες και για το πότισμα των ζωντανών οι Περαχωρίτες έπαιρναν από τα πηγάδια ου ήταν διάσπαρτα σε ολόκληρη τη χερσόνησο, στον Ασπρόκαμπο, στο Μαλαγάρι, στον Άγιο Παντελεήμονα, στην Κρέρεζα, το Σέλκι, στην Παλιά Βρύση, στο Σάπιο Πηγάδι.\nΣτις αρχές του 20ου αιώνα ο Γιώργος Λέκκας, πήρες την πρωτοβουλία για την υδρομάστευση που έγινε στα Γεράνεια και έφερε το νερό στην Περαχώρα. Από τότε, το χωριό απέκτησε τις επτά βρύσες του (στην Παναγιά, στου Σάρου, στου Καμπούρη, στου Μπουγιούκα, στην Αγορά, στ’ Αλώνια, στου Μπούζη), που εξυπηρετούσαν τις καθημερινές ανάγκες κάθε νοικοκυριού.\nΟι γάμοι και τα πανηγύρια έδιναν την αφορμή για γλέντι, τραγούδι και χορό, σπάζοντας τη σκληρή καθημερινή ζωή. Ο Άγιος Παντελεήμονας, ο Προφήτης Ηλείας και το αφιερωμένο στην Ανάληψη ξωκλήσι ήταν τα εκκλησάκια της γύρω εξοχής. Η λειτουργία του, μία φορά το χρόνο, συνοδευόταν από τραγούδι, φαγοπότι και χορό.\nΣτην Περαχώρα, προπολεμικά, υπήρχαν δύο ποδοσφαιρικές ομάδες, η «Δάφνη» και ο «Γερανός». Το γήπεδο ήταν στη Φούσα, απέναντι περίπου από το σημερινό πρατήριο υγρών καυσίμων του Γ. Χατζόπουλου. Ήταν χωμάτινο και τα τέρματα ορίζονταν είτε με πέτρες είτε από ένα σκοινί στερωμένο σε δύο κολόνες στις άκρες του γηπέδου. Οι Περαχωρίτες φίλαθλοι υποστήριζαν με πάθος τις ομάδες τους. Ωστόσο, υπήρχαν και παίκτες που έπαιζαν στον «Ολυμπιακό Λουτρακίου». Το 1937, μάλιστα, ο «Ολυμπιακός» ταξίδεψε στην Ιτέα με το πλοίο «Ναυσικά» για να παίξει με την τοπική ομάδα για το πρωτάθλημα. Αργότερα ιδρύθηκαν ο «Ατρόμητος» και ο «Άρης – Γερανός»\nΤο πρώτο μισό του 20ου αιώνα ήταν για ολόκληρη τη χώρα μια περίοδος γεμάτη από ανακατατάξεις, πολιτικές και οικονομικές. Ήταν μια εποχή απανωτών πολέμων – Βαλκανικοί, Α’ Παγκόσμιος, Μικρασιατική εκστρατεία, Β’ Παγκόσμιος – που δημιούργησε έντονη κινητικότητα στρατιωτικών μονάδων σε ολόκληρη τη Βαλκανική Χερσόνησο και τη Μικρά Ασία.\nΗ κινητικότητα αυτή έσπασε την απομόνωση πολλών περιοχών, όπως η Περαχώρα. Πολλοί ταξίδεψαν σε μέρη μακρινά, ως στρατιώτες. Αλλά και όσοι έμεινα πίσω σχημάτισαν εικόνες για τόπους άγνωστους, μέσα από τα γράμματα και τις αφηγήσεις που έφταναν με το ταχυδρομείοΕκτός από τον πόλεμο η μετανάστευση έφερε κι αυτή τους Περαχωρίτες σε επαφή με τον έξω κόσμο. Πολύς κόσμος έφυγε σε αναζήτηση μιας καλύτερης τύχης, με την ελπίδα να μπορέσουν να στηρίξουν οικονομικά και αυτούς που έμεναν πίσω.\nΤέλος, ήταν κι αυτοί που έφυγαν από το χωριό για να σπουδάσουν, όπως ο Τάσος Φόρτης, που έγινε σπουδαίος παιδίατρος.\nΚαι, βέβαια, ο έξω κόσμος εισέβαλε στην Περαχώρα με έναν πρωτόγνωρο τρόπο το 1930, όταν η Αγγλική Αρχαιολογική Σχολή πήρε την άδεια να αρχίσεις ανασκαφές στην μύτη της χερσονήσου, στο μικρό λιμανάκι κοντά στο φάρο\nΠΗΓΕΣ – Ελένη Σταμπόγλη | Αναμνήσεις από την Περαχώρα – Δεκέμβριος 2004\nH Μάχη Της Περαχώρας Άγιος Νικόλαος


Είναι ματιασμένο το παιδί σας ή εσείς; Μάθετε να το ξεματιάζετε με αυτή την ευχή! - Ξυπνήστε ρε\n10/06/2017 04:45:00 μ.μ.\nΔεν είναι λίγες οι φορές που πολλοί ενήλικες παραπονιούνται για ανεξήγητους πονοκεφάλους που δεν φεύγουν με ένα απλό παυσίπονο. Το ίδιο ισχύει και για τα παιδιά που πολλές φορές έχουν γκρίνια ή κλαίνε χωρίς λόγο.\nΤότε είναι η στιγμή που κάποιος από το οικογενειακό περιβάλλον θα πει: «Είσαι ματιασμένος» ή «Το βάσκαναν το παιδί!». Πολλές νέες μαμάδες όμως δεν γνωρίζουν ευχές ώστε να ξεματιάζουν τα παιδιά τους και τους οικείους τους, με αποτέλεσμα να τηλεφωνούν στη γιαγιά ή στη μαμά για να τους διαβάσει την ευχή για το ξεμάτιασμα.\nΠριν αρκετά χρόνια οι γιαγιάδες δεν αποκάλυπταν τα λόγια του ξεματιάσματος σε γυναίκες, παρά μόνο σε άνδρες. Αυτό γιατί πίστευαν ότι αν το πουν σε μια γυναίκα μετά η ευχή δεν θα «πιάνει»! Έτσι αν κάποια γυναίκα ήθελε να μάθει το ξεμάτιασμα της γιαγιάς, η γιαγιά θα έπρεπε να το πει σε κάποιον άνδρα όπου αυτός με τη σειρά του θα το μετέφερε στην ενδιαφερόμενη. Τα χρόνια όμως πέρασαν και τώρα πια, αρκετά ξεματιάσματα κυκλοφορούν στο διαδίκτυο!\nΗ εκκλησία από την πλευρά της, δεν αρνείται το «κακό μάτι» ή αλλιώς «βασκανία» συνδέοντάς το με «πονηρά πνεύματα» υποστηρίζοντας ότι οι ευχές για ξεμάτιασμα, πρέπει να διαβάζονται μόνο από ιερωμένους και όχι από τον καθέναν από μας! Σύμφωνα λοιπόν με την Ορθόδοξη Εκκλησία, η Βασκανία δεν είναι μια απλή ενέργεια των ματιών , αλλά ένα φοβερό πάθος. Και πίσω από αυτό το πάθος, κατά τον Άγιο Νεκτάριο και τους Πατέρες της Εκκλησίας, κρύβεται πάντοτε ένας δαίμονας, αυτός που αποκαλούν «βάσκανο δαίμονα».\nΠοια όμως είναι αυτή η ευχή ή αυτά τα λόγια που μια μαμά μπορεί να πει ώστε να ξεματιάσει το βλασταράκι της;\nΟ ιατρός και θεραπευτής των ψυχών ημών, η ασφάλεια των εις Σε ελπιζόντων. Σου δεόμεθα και σε παρακαλούμεν, φυγάδευσον και απέλασον πάσαν διαβολικήν ενέργεια, πάσαν σατανικήν έφοδον και πάσα επιβουλήν. Περιέργειαν δε πονηράν και βλάβην και οφθαλμών βασκανίαν… από του δούλου σου ή υπό ωραιότητος ή ανδρείας ή ευτυχίας ή ζήλου ή φθόνου ή βασκανίας, συνέβη και κατάπεμψον άγγελον ειρηνικόν, κραταιόν ψυχής και σώματος φύλακα, όστις επιτιμήσει και απελάσει πάσαν πονηράν βουλήν, πάσαν φαρμακείαν και βασκανίαν των φθοροποιών και φθονερών.\nLabels Μυστήρια, Περίεργα - Απίστευτα\nΑνώνυμος 6 Οκτωβρίου 2017 - 8:25 μ.μ.\nΣτη προσευχή της βασκανίας πρέπει να υπάρχει σαφής επίκληση της Αγίας και ομοουσίου Τριάδος.\nΠείτε το Πάτερ ημών αργά αυτοσυγκεντρωμένοι και πολλές φορές και ο πονοκέφαλος 100%θα γίνει παρελθόν.\nΟ Θεός,ο Χριστός,το Αγ.Πνεύμα,η μάνα μας η Παναγιά,οι Αγ.Απόστολοι κ όλοι οι Αγ.Πάντες να είναι μαζί σας.


ΒΑΣΙΛΗΣ ΤΣΙΟΤΡΑΣ: Προορισμός Κόζιτσε, στόχος η πρόκριση για τις γυναίκες του Ολυμπιακού\nΠροορισμός Κόζιτσε, στόχος η πρόκριση για τις γυναίκες του Ολυμπιακού\nΜε προορισμό το Κόζιτσε της Σλοβακίας και ενδιάμεση στάση με διανυκτέρευση στην Κωνσταντινούπολη, αναχώρησε το βράδυ η αποστολή της ομάδας γυναικών του Ολυμπιακού, ενόψει της αναμέτρησης της Πέμπτης (15/12) με την Γκουντ Έιντζελς για την 6η και τελευταία αγωνιστική της φάσης των ομίλων του Euro Cup. Στόχος είναι η πρόκριση στην επόμενη φάση της διοργάνωσης.\nΜε βάση τα δεδομένα που προέκυψαν από τα παιχνίδια της προηγούμενης αγωνιστικής, εκτός από την νίκη, στον Ολυμπιακό αρκεί για να προκριθεί και η ήττα μέχρι και 7 πόντους διαφορά αφού είχε επικρατήσει στο παιχνίδι του πρώτου γύρου με 85-78. Και αυτό γιατί μετά από την επικράτηση με 35 πόντους διαφορά (93-58) στο προηγούμενο παιχνίδι με την Αλούιβεντ Μίσκολτς, υπερτερεί στη διαφορά επίθεσης και άμυνας στον όμιλο που θεωρείται επόμενο κριτήριο σε περίπτωση ισοβαθμίας.\nΑπό κει και πέρα την αποστολή του Ολυμπιακού αποτελούν οι Εύη Σταμάτη, Όλγα Χατζηνικολάου, Λινέτα Κάιζερ, Εβίνα Μάλτση, Πέλη Παπαμιχαήλ, Τάνια Χαλιβέρα, Λικέντρα Τζόνσον, Μίλιτσα Γιοβάνοβιτς, Στέλλα Φουράκη, Ζωή Δημητράκου, Ντονίκα Χόντζις και Στέλλα Καλτσίδου. Εκτός αποστολής έμειναν η Νατάσα Γκοτζή, η Μαρί-Ρόζα Μπόνη και η Αφροδίτη Κοσμά.\nΑναρτήθηκε από Tsiotras στις 1:36 π.μ.


Σπείρα ρήμαζε συστηματικά ένα μοναστήρι στη Θεσπρωτία! - Flashnews.gr\nΕύκολο «μεροκάματο» έβγαζε μια πενταμελής πολυεθνική σπείρα διαρρηκτών, πουλώντας εκκλησιαστικά είδη που… έκλεβε συστηματικά από το ίδιο μοναστήρι στη Θεσπρωτία! Μόνο στο πρώτο δεκαήμερο του Μαΐου, είχαν κλέψει τρεις φορές το εκθετήριο της μονής Γηρομερίου και είχαν αρπάξει είδη αξίας άνω των 1.300 ευρώ.\n«Εγκέφαλος» της σπείρας ήταν ένας 75χρονος Έλληνας και συνεργοί του τέσσερις αλλοδαπές γυναίκες. Οι δυο από αυτές, μια 42χρονη Ρουμάνα και μια 41χρονη Αλβανίδα, συνελήφθησαν μαζί του λίγο μετά την τελευταία κλοπή εκκλησιαστικών ειδών αξίας 200 ευρώ από τον χώρο όπου η μονή τα διέθετε για πώληση. Άλλες δυο Αλβανίδες ηλικίας 47 και 25 χρόνων δεν εντοπίστηκαν και αναζητούνται.\nΤα μέλη της σπείρας εμφανίζονταν με διαφορετική σύνθεση κάθε φορά στο μοναστήρι και εκμεταλλεύονταν την απουσία των μοναχών για να αρπάξουν όσα αντικείμενα μπορούσαν από την έκθεση πώλησης. Στα σπίτια τους βρέθηκε μέρος των κλοπιμαίων που επιστράφηκε στη μονή και οι συλληφθέντες οδηγήθηκαν στον εισαγγελέα Πρωτοδικών Θεσπρωτίας. Η προανάκριση συνεχίζεται για να εξακριβωθεί αν έκλεβαν είδη και από άλλα μοναστήρια.\nΚυριακή, 20 Μαΐου 2012, 22:28


SUZUKI INTRUDER 150: Η ασχημότερη της χρονιάς! - MotorBike.gr\nMotorBike.gr > Νέα > Νέα Μοντέλα > SUZUKI INTRUDER 150: Η ασχημότερη της χρονιάς!\nΠρώτη θέση στα αντι-καλλιστεία\nΔεν δυσκολευτήκαμε να βγάλουμε την ασχημότερη μοτοσυκλέτα της χρονιάς που πέρασε, αφού στις αρχές Δεκεμβρίου του 2017 η Suzuki παρουσίασε επίσημα το Intruder 150…\nEυτυχώς το μοντέλο δεν προορίζεται για την ευρωπαϊκή αγορά, παρά μόνο για την Ινδία. Το πρόβλημα είναι ότι προορίζεται “προς το παρόν για την Ινδία”.\nΤο λανσάρισμα του Suzuki Intruder 150 έγινε κάτω από το σλόγκαν “Το μοντέρνο cruiser της Ινδίας”, ενώ το εταιρικό βίντεο που παραθέτουμε κάτω από το άρθρο ξεκινάει λέγοντας “Είμαστε τολμηροί”…\nΚαι όντως έτσι είναι, εδώ θα συμφωνήσουμε, εκεί στη Suzuki είναι τολμηροί: χρειάζεται κότσια για να βγάλεις στην παραγωγή μια τόσο χοντροκομμένη, ακαλαίσθητη μοτοσυκλέτα, που υποτίθεται ότι ακολουθεί τις γραμμές των αμερικάνικων cruiser Intruder, τα οποία ελάχιστη σχέση έχουν με το 150.\nΕίναι οι διαστάσεις και οι όγκοι των επιμέρους τμημάτων που έχουν ξεφύγει και κάνουν τη μικρή μοτοσυκλέτα να μοιάζει μεγαλύτερη αλλά συγχρόνως και εκτός κόσμου, άκομψη.\nΑς δούμε τι πρέπει να κάνεις για να φτιάξεις την ασχημότερη μοτοσυκλέτα της χρονιάς. Χρειάζεται συνταγή, μή νομίζετε…\nΠολλά πλαστικά καπάκια μεγάλης επιφάνειας καλύπτουν τα μηχανικά μέρη, αφού δε φαίνεται κινητήρας (παρά μόνο η βάση του), το πλαίσιο και το ψαλίδι.\nΠολύ μεγάλες εισαγωγές φέρνουν αέρα σε έναν… μικρό μονοκύλινδρο κινητήρα που είναι αερόψυκτος και μάλλον θα ταίριαζαν περισσότερο σε μοτοσυκλέτα 1.800 κυβικών προορίζονταν (και πάλι μεγάλοι θα ήταν).\nΟγκώδες είναι και το “κοφτό” φτερό που καλύπτει τον πίσω τροχό, ένα μεγάλο καπάκι κρύβει την εξάτμιση και ένα ακόμα τον προβολέα.\nΕνδιαφέρον έχει και η όψη του 150 από πάνω, αφού το “ντεπόζιτο” σχήματος V πρέπει να ανοίγει εντελώς αντι-εργονομικά τα πόδια του αναβάτη. Μέσα σε όλα δείτε τον ισχνό οπτικά μπροστινό τροχό που μοιάζει παράτερος με όλη την υπόλοιπη μοτοσυκλέτα.\nΟ άσχημος-εισβολέας (βλ. Intruder=εισβολέας) δεν έχει ούτε μια γωνία που δεν θα κάνει τα μάτια του παρατηρητή να πονέσουν, αν και προς υπεράσπισή του 150 ίσως κάποιοι λάτρεις των Star Wars και του George Lucas να βρίσκουν ένα ενδιαφέρον στο σύνολο.\nΟ κινητήρας του Suzuki Intruder 150 αποδίδει 14.8 ίππους στις 8.000 rpm τροφοδοτείται με καρμπυρατέρ και είναι ίδιος με του (όμορφου παρεμπιπτόντως) σπορ Suzuki Gixxer.\nΤο Suzuki Intruder ζυγίζει 148kg και είναι εφοδιασμένο με μονοκάναλο ABS και δισκόφρενα 266mm μπροστά και 240mm πίσω. Μα τι λέμε τώρα; Με τέτοια εμφάνιση όλα τα παραπάνω επισκιάζονται.\nΠαρακαλούμε κύριοι της Suzuki, μη μας ξαναβάλετε σε τέτοιες δοκιμασίες…\nsuzuki suzuki 2018 μοντέλα 2018 μοτοσυκλετες του κοσμου


Απαγχονίζεται ο Μακεδονομάχος Καπετάν Κώττας φωνάζοντας «Ντα ζίβι Γκ(ά)ρτσια!» σαν σήμερα το 1905 | Ανοπαία ατραπός\n28 Σεπτεμβρίου 2015 17:51:00\nΟ Κώττας πληροφορούμενος την κατάσταση, προσήλθε στην Όστιμα (Τρίγωνο) αλλά εκτιμώντας την κατάσταση προτίμησε να μην συγκρουστεί με τη ομάδα του Μήτρο Βλάχο και τον προσκάλεσε σε διαπραγμάτευση. Απέφυγε όμως, να ενημερώσει τους συντρόφους του σχετικά με τις πρωτοβουλίες του. Ο ίδιος με τον Σίμο Ιωαννίδη εισήλθαν στο χωριό και ακολούθησε πολύωρη συνομιλία με το Μήτρο Βλάχο. Ο Μήτρο Βλάχο του πρότεινε να επανέλθει στην ΕΜΕΟ και ο Κώττας Χρήστου του αντιπρότεινε να προσέλθει στην Ελληνική πλευρά με την υπόσχεση ότι θα υπάρξει επίσημη Ελληνική συμπαράσταση για τη Μακεδονία. Του υποσχέθηκε μάλιστα ότι θα φροντίσει να πάει η οικογένειά του στην Αθήνα, ώστε να μην εκβιάζεται από την ΕΜΕΟ. Συμφώνησαν τελικά να ξανασυναντηθούν το Σεπτέμβριο του ίδιου έτους για να προβούν σε τελική συμφωνία.\nΟι αποχωρήσαντες οπλαρχηγοί στρατοπέδευσαν το επόμενο βράδυ στο Ζέλοβο (Αντάρτικο) και διηγήθηκαν στον Παύλο Κύρου, τα σχετικά. Στη συνέχεια πέρασαν μέσω Βέρνου στην Μονή Αγίου Νικολάου Τσιριλόβου όπου έμαθαν για το χαμό του οπλαρχηγού Ευάγγελου Νάτση Γεωργίου. Ο Κώττας Χρήστου την περίοδο εκείνη προσπάθησε να έλθει σε συνεννόηση με τους πρόκριτους της Καστοριάς. Η πρωτοβουλία του αυτή προκάλεσε τη μήνη του Γερμανού Καραβαγγέλη, από το φόβο να μην αποκαλυφθεί η δράση του στις Οθωμανικές αρχές.\nΣτα τέλη Μαΐου, οι αποχωρήσαντες οπλαρχηγοί, έστειλαν μήνυμα μέσω του μεγαλύτερου γιου του Νταλίπη, στον Ευθ. Καούδη να αποχωρήσει με το πρόσχημα ότι ο Βασίλειος Τσίλης προτίθεται να τον δολοφονήσει. Ο Ευθ. Καούδης έτσι, αποχώρησε και συνάντησε το Γ. Δικώνυμο Μακρή, τον Παύλο Κύρου και τον Γ. Περάκη στη Μονή Αγίου Νικολάου Τσιριλόβου, όπου λίγο αργότερα ήλθαν και οι Σίμος Ιωαννίδης και Δημήτριος Νταλίπης. Εκεί ο Σίμος Ιωαννίδης τους ενημέρωσε για τη συνομιλία του Κώττα με το Μήτρο Βλάχο και τα όσα ειπώθηκαν σ’ αυτή. Ο Παύλος Κύρου που είχε μεγάλη αφοσίωση στον Γερμανό Καραβαγγέλη, έσπευσε να τον ενημερώσει σχετικά. Στις 9 Ιουνίου του 1904, Οθωμανικό απόσπασμα εντόπισε το κρησφύγετο του καπετάν Κώττα Χρήστου στη Ρούλια (Κώτα) όπου είχε απομείνει με τρεις στενούς συνεργάτες του και τον συνέλαβε.\nΜετά τη σύλληψή του ο Κώττας Χρήστου, μεταφέρθηκε αρχικά στις φυλακές Καστοριάς, στη συνέχεια στις φυλακές Κορυτσάς και τελικά στις φυλακές Μοναστηρίου. Η σύζυγός του, Ζωή, για λόγους ασφαλείας εγκαταστάθηκε με τα παιδιά της στην Καστοριά και επανήλθε στη Ρούλια (Κώτας) το φθινόπωρο του 1904. Τον Αύγουστο του 1905 ο Μήτρο Βλάχο εισέβαλε με το πολυπληθές σώμα του στη Ρούλια (Κώτας), πότισε με πετρέλαιο την οικία του Κώττα και έβαλε φωτιά. Με τη συμπαράσταση των κατοίκων του χωριού, η Ζωή με τα τέκνα της κατάφεραν να σωθούν.\nΚατά την κράτησή του στην φυλακή, ο Έλληνας πρόξενος του Μοναστηρίου Σταμάτιος Κιουζές Πεζάς και ο Μητροπολίτης Καστοριάς Γερμανός Καραβαγγέλης, προσπάθησαν να τον αποφυλακίσουν αλλά οι Οθωμανικές αρχές ήταν ανένδοτες, καθώς εκκρεμούσαν σε βάρος του πολλές καταδίκες. Ο Μητροπολίτης Καστοριάς Γερμανός Καραβαγγέλης πέτυχε συμφωνία με τους Οθωμανούς, ώστε να αποφυλακιστεί ο Κώττας με αντάλλαγμα την υπηρεσία του στον Οθωμανικό στρατό, κάτι που ο ίδιος φυσικά αρνήθηκε. Ο απαγχονισμός του αποφασίστηκε για το πρωινό της 27ης Σεπτεμβρίου του 1905. Απαίτησε να του φέρουν Έλληνα ορθόδοξο ιερέα που τον μετάλαβε και στη συνέχεια οδηγήθηκε στην πλατεία Ατ Παζάρ της πόλης του Μοναστηρίου. Κατά τη διαδρομή έως την πλατεία ο Κώττας Χρήστου σε μια απέλπιδα προσπάθεια ξέφυγε από τους φρουρούς του και διέφυγε στα στενά σοκάκια της πόλης. Ακολούθησε τεράστια κινητοποίηση των Οθωμανικών δυνάμεων και ανθρωποκυνηγητό στους δρόμους της πόλης και τελικά συνελήφθηκε. Οδηγήθηκε τελικά στην πλατεία Ατ Παζάρ και εκεί ο Κώττας απαίτησε να του λύσουν τα χέρια. Ανέβηκε μόνος του στο ικρίωμα και αποφασισμένος, αφού φώναξε για τελευταία φορά:


"KAPTEPIA": Μακεδονία: Ο καλός, ο κακός, ο άχρηστος,..και ο…; (Άρθρο γνώμης του Ευάγ. Αθανασιάδη , συνταγματάρχη ε.α)\nΜακεδονία: Ο καλός, ο κακός, ο άχρηστος,..και ο…; (Άρθρο γνώμης του Ευάγ. Αθανασιάδη , συνταγματάρχη ε.α)\nΕτικέτες ΑΡΘΡΑ, ΜΑΚΕΔΟΝΙΑ\nΩ ρε μανία με την Πρώην Γιουγκοσλαβική Δημοκρατία της ΜΑΚΕΔΟΝΙΑΣ. Ήδη έχουμε τον όρο Μακεδονία μέσα. Το καταλαβαινετε αυτό; Αυτό ρωτά και ο Μέρτζος με απορία σα να μιλά σε κωφούς.\nΗ Θεσσαλονίκη λέει ο αρθρογράφος δεν είναι πολυεθνική ούτε διεθνής. Αυυό λεει και ο Μπουτάρης αλλά με τη διαφορά ότι θέλει να το αλλάξει. Να φύγει η χωριατίλα, δεν είναι σημείο περηφάνιας.\nΥποχωρησαμε γιατι δεν πήραμε το Μοναστήρι. Το Κιλκίς τότε γιατι το πήραμε που δεν είχε Έλληνες κατοικους; Νομίζω ο κατάλογος είναι μακρύς με χωριά και πόλεις εκατέρωθεν των συνόρων.\n10 Ιανουαρίου 2018 - 9:08 μ.μ.


Βούλης Βρεττός: Ένας υπέροχος άνθρωπος - aromalefkadas - Ενημερωτική ιστοσελίδα της Λευκάδας\nHome›ΕΛΙΞΗΡΙΑ ΜΝΗΜΗΣ›Βούλης Βρεττός: Ένας υπέροχος άνθρωπος\nΒιολέττα Σάντα 2015-10-24\nΒιολέττα Σάντα • 24 Οκτωβρίου 2015\nΛίγα λόγια από καρδιάς για τον αγαπημένο μου φίλο Βούλη που σήμερα συμπληρώνονται 14 χρόνια από τον θάνατό του.\nΣτις 24 Οκτωβρίου 2001 στη Λευκάδα κάτω από καταρρακτώδη βροχή πλήθος κόσμου –επώνυμοι και ανώνυμοι συμπολίτες μας- συνόδεψαν τον Βούλη στην τελευταία του κατοικία.\nΤο ποιος ήταν ο Βουλής είναι γνωστό σε όλους. Ήταν η ψυχή της Λευκάδας. Αγαπούσε με όλη τη δύναμη της ψυχής του τον τόπο μας. Είναι χαρακτηριστικό πως όταν πήρε προαγωγή και έγινε Τμηματάρχης στο Υπουργείο Υγείας, δεν δέχτηκε ποτέ το βαθμό, για να μην φύγει από τη Λευκάδα.\nΥπηρέτησε τον πολιτισμό της Λευκάδας από κάθε μετερίζι: Στο Πνευματικό Κέντρο του Δήμου, στα Πολιτιστικά σωματεία, μα περισσότερο στη Φιλαρμονική που υπήρξε το δεύτερο σπίτι του. Ήταν ανιδιοτελής, δραστήριος, ζωντανός… Η σατυρική του πένα ήταν κοφτερή και πνευματώδης. Το αστείρευτο χιούμορ του σηματοδοτούσε τις χορευτικές και θεατρικές εκδηλώσεις του τόπου.\nΜε το θάνατό του χάθηκε μια εποχή της Λευκάδας που δεν μπορεί να γυρίσει πίσω. Για όλους εμάς που ζήσαμε κοντά του, δίπλα του, 40 χρόνια, που μας τίμησε με τη φιλία του, θα είναι πάντα ζωντανός στη μνήμη μας.\nΓια μένα ό Βούλης ζει πάντα. Είναι εδώ με την πληθωρική του παρουσία με το αστείρευτο χιούμορ τον με την εκπληκτική του ικανότητα να διεισδύει στην ανθρώπινη προσωπικότητα και να τονίζει τα εσώτερά της, να διεισδύει στις καταστάσεις και να τους δίνει το δικό του χρώμα και όλα αυτά να τα διηγείται με τον δικό του μοναδικό τρόπο.\nΉ ανάμνησή του συνδυάζεται με ψυχική ευφορία. Πώς να τον ξεχάσουμε.\nΝα διηγείται με οίστρο απίθανες λεπτομέρειες για πρόσωπα και καταστάσεις, οι ακροατές να γελάνε ασταμάτητα και ό Τάκης Προδρομίτης να τον κοιτάζει με δυσπιστία και να τού λέει να μην βάζει τόσο αλάτι και πιπέρι και ό Βούλης να θυμώνει με τις ιερόσυλες παρατηρήσεις τού Τάκη. Στιγμές αξέχαστες.\nΑυτό όμως πού θα ήθελα κυρίως να αναφέρω είναι ότι ό Βούλης δεν ήτανε απλώς ένας σατυρικός ποιητής, ένας από τούς τελευταίους ίσως στον επτανησιακό χώρο. Μία μοναδική προσωπικότητα.\nΔεν ήταν μόνο ένας άνθρωπος πού προσέφερε τα μέγιστα στα πολιτιστικά πράγματα τής Λευκάδας. ‘Ήταν και κάτι άλλο. Για τα ποιήματα πού αναφερόταν στα κοινά πρέπει να πούμε ότι:\n1. Έκανε μέσα από την σάτιρά του μία καταλυτική κοινωνική κριτική. Με σθένος και θάρρος.\n2. Ήτανε ένας άνθρωπος πού κατέγραψε με μεγάλη επιτυχία την petite histoire τής Λευκάδας. Τα κείμενά του, τα όποια δημοσιευθήκανε στο περιοδικό Ζήνων 1977, στο αφιέρωμα στην Λευκάδα είναι κείμενα με άριστη ιστορική τεκμηρίωση και με μεγάλη ικανότητα συγκροτήσεως τής ύλης. Αργότερα τον μιμήθηκαν και άλλοι χωρίς όμως να τον αναφέρουν.\n3. Είναι ό αυθεντικότερος παρουσιαστής μέσα από τα ποιήματά του τής Ιστορίας των Γιορτών Λόγου και Τέχνης. Είναι ό μόνος πού διέσωσε το άρωμα τής εποχής εκείνης, τα πρόσωπα, τα προβλήματα, τις καταστάσεις μέσα από την καταλυτική σατιρική του πένα.\nΙδιαίτερα, το «Πανόραμα Φεστιβάλ» με την προσθήκη πού έκανε πολλά χρόνια αργότερα, για να διασώσει όπως έλεγε αυτούς, πού αγαπηθήκαν, βλέποντας ότι πολλά αλλάζουν και οι νεότεροι πολλά ξεχνούν. Θεωρώ, ότι το ποίημα αυτό θα έπρεπε να συνοδεύει όλα τα προγράμματα τού Φεστιβάλ κάθε χρόνο. Για να μην ξεχνάμε και για να συνειδητοποιούμε πόσοι και πόσα πολλά προσέφεραν.\nΤέλος μέσα από τις διηγήσεις του για τα έθιμα τής Λευκάδας στο τοπικό ραδιόφωνο έκανε μία εκπληκτικής ιστορικής σημασίας λαογραφική καταγραφή των εθίμων με ζωντάνια και αμεσότητα.\nΉ παρουσίαση δε, τής κάθε γειτονιάς μέσα από τα ονόματα των γυναικών πού πήγαιναν π.χ. στον Επιτάφιο κ.λ.π. είναι κάτι μοναδικό, είναι σαν να κάνει, εκτός των ονομάτων πού διασώζει, και μία τοπογραφική αποτύπωση τής Χώρας.\nΈνα πολύβουο μωσαϊκό πού παίρνει σάρκα και οστά μέσα από την διήγησή του και μάς κάνει να ξαναζούμε καιρούς αλλοτινούς.\nΑς είναι ελαφρύ το χώμα τής λευκαδίας γης πού τον σκεπάζει.\nTags:Βούλης ΒρεττόςΠαναγιώτα Παρίση\nΕπικίνδυνες λακκούβες στον Άγιο Νικόλαο Βόνιτσας (δρόμος Λευκάδα-Βόνιτσα)\nΈτοιμος ο Επιτάφιος της Φανερωμένης


Παππάς: «Κούρασε η κόντρα με Τζέιμς, δεν παίξαμε ξύλο με σεκιουριτά» - ebasket.gr\n«Φλερτάρει» με Ολυμπιακό η Χριστινάκη...\n09:30 27/06/2022 «Φλερτάρει» με Ολυμπιακό η Χριστινάκη\nΚεντρική Ασίστ Εκτός παρκέ Παππάς: «Κούρασε η κόντρα με Τζέιμς, δεν παίξαμε ξύλο με σεκιουριτά»\nΠαππάς: «Κούρασε η κόντρα με Τζέιμς, δεν παίξαμε ξύλο με σεκιουριτά»\nΔημοσίευση στις 15:43 26/04/2021\nΟ Αλέξης Παππάς αποχώρησε από το Survivor και αυτό έφερε πανηγυρισμούς στην παραλία του Survivor. Ο πρώην παίκτης του τηλεπαιχνιδιού έφτασε στη χώρα μας και στην πρώτη του συνέντευξη αναφέρθηκε στην κόντρα του με τον Τζέιμς, το υποτιθέμενο ξύλο με τον σεκιουριτά, αλλά και για τον Ηλία Μπόγδανο.\nΑναλυτικά όσα ανέφερε στην εκπομπή Love It:\n«Οι πιθανότητες να φύγω στο μυαλό μου ήταν απειροελάχιστες. Ήταν περισσότερο κίνητρο για μένα τον τελευταίο καιρό να φέρω τον Τζέιμς σε μια προσωπική μονομαχία και να δούμε τι θα γίνει, παρά να φτάσω στον τελικό. Είχε κουράσει η τριβή ανάμεσα σε εμένα και τον Τζέιμς και είπε ο κόσμος ότι είναι η κατάλληλη ευκαιρία να σταματήσει αυτή η διαμάχη. Έχω ένα τρόπο να μεταφέρω την αλήθεια και να κόβει τα γόνατα. Πολλές φορές ήμουν πιο καυστικός από ό,τι θα περίμεναν. Ήμουν πάντα ψύχραιμος και περίμενα κάποιος να κάνει την λάθος κίνηση. Μόλις την έκανε θα την χρησιμοποιούσα κάποια στιγμή εναντίον του».\nΓια το ξύλο με τον σεκιουριτά: «Όλα ξεκίνησαν τότε που ο Νίκος σε ένα παιχνίδι ζητούσε επίμονα να επικοινωνήσουμε στα αγγλικά με τον διαιτητή ότι αυτό που έκανε ο αντίπαλος ήταν φάουλ για να το αλλάξει. Του είπε ο Τζέιμς ότι δεν έγινε και τίποτα, εκείνος τα πήρε στο κρανίο και έριξε χοντρά μπινελίκια στην ομάδα. Του είπα ότι επειδή δεν είμαι σε φάση να ακούω τα μπινελίκια σου, ας το αφήσουμε καλύτερα, πες ένα συγγνώμη και όλα καλά.\nΌταν γυρίσαμε στην παραλία ήταν λες και του είχα βάλει το μαχαίρι στον λαιμό. Τότε ο Τζέιμς υποστήριζε τα λόγια μου και μετά από μερικές ώρες τα γύρισε και υποστήριξε 100% τον Νίκο. Τότε έπιασα τον Κρις και πήγαμε βόλτα στο δάσος και βρήκαμε φαγητό. Ξέσπασε ένας μεγάλος θυμός από τον Τζέιμς. Δεν ισχύει ότι παίξαμε ξύλο με σεκιουριτά, θα με είχαν αποβάλει από το παιχνίδι. Από τότε γεννήθηκε η επιθυμία μου να σπάσω αυτό το τρίο».\nΓια τον Ηλία Μπόγδανο: «Με την Ελευθερία δεν γνωριζόμασταν απέξω και όταν με έλεγε «αγάπη μου» μου κακοφάνηκε. Από τη στιγμή που μου είπε ότι δεν είχα σκοπό να έρθω πιο κοντά σου για να αφήσω να εννοηθεί ότι ερωτικά κάτι τρέχει με εμάς, το κατάλαβα. Ο Ηλίας Μπόγδανος είναι έξυπνο παιδί αλλά χάνει εύκολα τον έλεγχο. Δεν χειρίστηκα ποτέ κανέναν. Αν ήμουν δεν θα κοιτούσα να μείνω στο παιχνίδι; Ο Τριαντάφυλλος είναι ιδιαίτερη περίπτωση. Νομίζω ότι όλα τα παιδιά τον αγαπάνε. Έχει κουραστεί και ο ίδιος. Όσο περνάει ο καιρός, περισσότερο θέλει να φύγει, παρά να μείνει» κατέληξε\nΠροηγούμενο A1 Γυναικών: Οι διαιτητές της 3ης αγωνιστικής του Β’ Γύρου\nΕπόμενο Basket League: Τα «σενάρια» της τελευταίας αγωνιστικής\nΝαυσικά Παναγιωτακοπούλου: «Στο Survivor έφαγα από σκουπίδια»\n«Με έχει δαγκώσει και ποντίκι» αποκαλύπτει, μεταξύ άλλων, η Ναυσικά Παναγιωτακοπούλου για …\nΚαραγκούνιας: «Αν είχε πέσει ξύλο θα το είχατε καταλάβει από τον Άρη»\n«Είναι φανερό ότι ο Άρης έχει έπαρση, δεν θέλω να κερδίσει το Survivor γιατί δεν παίζει τί…\nSurvivor: Άναυδοι με την ανακοίνωση που έκανε ο Γιώργος Λιανός\nΝέα δεδομένα για τις δύο ομάδες του Survivor ανακοίνωσε ο Γιώργος Λιανός, με τους παίκτες …\nΠροανάκριση διενεργείται από την Αστυνομία για τη θανάτωση του χιμπατζή «Μπαζού» στο Αττικ…\nΝέα μεγάλη φωτιά ξέσπασε το μεσημέρι της Κυριακής 26 Ιουνίου στην πολύπαθη Εύβοια. Σύμφωνα…


ΤΑ ΠΟΜΑΚΙΚΑ «ΜΙΛΙΟΥΝΤΑΙ» ΑΠΟ …. 250 εκατομμύρια ΑΝΘΡΩΠΟΥΣ! (Β ΜΕΡΟΣ) (25,561)\nΦΕΣΤΙΒΑΛ ΠΟΝΤΙΑΚΩΝ ΧΟΡΩΝ. Το μεγαλείο των Ποντίων και η πολιτικάντικη μικρότητα… ΟΥΤΕ ΛΕΞΗ, ΓΙΑ ΤΗ ΓΕΝΟΚΤΟΝΙΑ! (25,506)\nΔημοσιεύθηκε η Ετήσια ΄Εκθεση του State Department (25,501)\nΜέσες Θέρμες - Σρέτνα Λίτζα (25,491)\nΕΒΡΟΣ, ΥΨΩΜΑ «ΧΙΛΙΑ»: ΑΝΤΙΠΟΙΗΣΗ ΕΘΙΜΩΝ (25,448)


Πέρσα Μαρκαντωνάτου : Οι δήμαρχοι συνέβαλλαν στην υπερχρέωση μας | ithacanet.gr\nΠέρσα Μαρκαντωνάτου : Οι δήμαρχοι συνέβαλλαν στην υπερχρέωση μας\nΆρθρο | Σάβ, 05/17/2014 - 07:09\nΚάποιοι «δεν πρέπει να μιλάνε για σχοινί στο σπίτι του κρεμασμένου». Κυριολεκτικά και μεταφορικά. Η πλειοψηφία των αυτοκτονιών προέρχεται από τον κόσμο των ελεύθερων επαγγελματιών, που φορτώθηκαν με φορολογικά βάρη και ψεύτικα χρέη και κατέρρευσαν ψυχολογικά.\nΣτα χρόνια που, ως δανειολήπτες, ανασφάλιστοι και υπερχρεωμένοι, προσπαθούμε, νομικά και πολιτικά, να αντιμετωπίσουμε τις επιπτώσεις μιας κατασκευασμένης οικονομικής κρίσης ΚΑΝΕΙΣ από τους υποψήφιους(πλην του Μ. Δημητράτου) δεν βρέθηκε στο πλευρό μας. Χωρίς χρήματα, με υψηλό το κόστος προσφυγής στα δικαστήρια, ουδείς μπήκε σε διαδικασία ηθικής ή οικονομικής στήριξης. Ουδείς ύψωσε φωνή διαμαρτυρίας για την υπερχρέωση πολιτών και επιχειρήσεων, εξ αιτίας της υπερφορολόγησης, της τεχνητής κρίσης και της κυβερνητικής ενασχόλησης με τη διάσωση των τραπεζών.\nΤο χρέος, όμως, δεν δημιουργήθηκε μόνο από την πολιτική κεντρικών κυβερνήσεων. Δημιουργήθηκε και από πολιτικές δημάρχων, που επιβάρυναν, με τι αποφάσεις τους, το κόστος πολιτών και επιχειρήσεων.\nΈνα από τα παραδείγματα του τρόπου που μας υπερχρέωναν είναι η χρησιμοποίηση των ανταποδοτικών τελών άλλους σκοπούς.\nΑπό το πόρισμα των επιθεωρητών για το χρέος της Λειβαθούς: «Αποφασίστηκε μεταξύ άλλων η διάθεση εσόδων από ανείσπραχτα τέλη ύδρευσης ποσού 400.000 ευρώ, ενώ τα προς εκτέλεση έργα ύδρευσης ανέρχονται στο ποσό των 41.550 ευρώ, δηλαδή διάθεση σημαντικού ποσού ανταποδοτικών τελών σε σκοπό διάφορο του προορισμού τους».\nΗ ύδρευση χρεώθηκε 10 φορές πάνω από το πραγματικό κόστος της.\nΑπό πληροφορίες που είδαν το φως της τοπικής δημοσιότητας, δόθηκε μέρος της διαχείρισης των απορριμμάτων σε ιδιώτη έναντι 27.000 ευρώ, ενώ οι εργαζόμενοι είχαν καταθέσει πρόταση με κόστος μικρότερο από το μισό.\nΠόσο πιο φτηνά θα ήταν το νερό και τα σκουπίδια, για ιδιώτες και επιχειρήσεις, αν δεν συνέβαιναν τέτοια;\nΤρίτο παράδειγμα υπερχρέωσης, αλλά και υποκρισίας:\nΟ κ.Μιχαλάτος είπε σε ομιλία του και το έκαμε και αφίσα: «Θα απαλλάξουμε τις τουριστικές επιχειρήσεις από τα δημοτικά τέλη της χειμερινής περιόδου».\nΑπό το 1975, υπάρχει το άρθρο 5, παρ.1 του νόμου 25/1975, όπως τροποποιήθηκε από το άρθρο 5 του ν. 429/1976 και άλλους που ακολούθησαν, με τους οποίους απαλλάσσονται οι εποχιακές επιχειρήσεις από τα δημοτικά τέλη της χειμερινής περιόδου. (Εφ’ όσον το θέλει το Δημοτικό Συμβούλιο).\nΓιατί, ενώ μπορούσαν, ο κ. Μιχαλάτος και οι υπόλοιποι δήμαρχοι δεν πληροφόρησαν και δεν ενεργοποίησαν τη δυνατότητα απαλλαγής που δίνει ο νόμος;\nΗ μείωση του κόστους ιδιωτών και επιχειρήσεων, μαζί με τη διαγραφή χρεών, αποτελεί πρώτη προτεραιότητα της οργάνωσης πολιτών «Ριζοσπάστες Ξανά».\nΠρόεδρος Ένωσης Καταναλωτών Κεφαλονιάς\nΥποψήφια δημοτική σύμβουλος με τους «Ριζοσπάστες Ξανά».


ΚΕΡΑΜΕΩΣ «Δεν είναι δυνατόν να περάσει ένας φοιτητής το εξάμηνο χωρίς εξετάσεις»\nsn Ιουνίου 06, 2020\n"Με λυπεί κάτι τέτοιο. Δεν κατανοώ αυτό το αίτημα. Δεν είναι δυνατόν να περάσει ένας φοιτητής το εξάμηνο χωρίς εξετάσεις". Αυτό τόνισε η υπουργός Παιδείας και Θρησκευμάτων Νίκη Κεραμέως, η οποία μίλησε στα "Γεγονότα στις 10" της TV100.\nΓια το νομοσχέδιο για την παιδεία, που θα ψηφισθεί την Τετάρτη στην Ολομέλεια, υπογράμμισε ότι επιχειρεί τη στροφή στο σύγχρονο σχολείο. Υπεραμύνθηκε της πρότασης για εισαγωγή των Αγγλικών στο νηπιαγωγείο, προκειμένου, να εξοπλιστούν οι νέοι με δεξιότητες από μικρές ηλικίες. Υποστήριξε ότι το νομοσχέδιο προωθεί δράσεις ενίσχυσης της οικολογική συνείδησης.\nΓια την πρώτη εβδομάδα επαναλειτουργίας των δημοτικών σχολείων μετά την καραντίνα, ισχυρίστηκε ότι πήγε πολύ καλά. "H συμμετοχή των μαθητών ήταν μεγαλύτερη από 82%. Παρά τις αρχικές επιφυλάξεις των γονέων τελικά οκτώ στους δέκα έστειλαν τα παιδιά τους στο σχολείο, όπου τηρήθηκαν οι οδηγίες του ΕΟΔΥ", είπε.\nΗ κ. Κεραμέως, αναφερόμενη στις πανελλαδικές που αρχίζουν σε δέκα μέρες και θα διεξαχθούν υπό συνθήκες τήρησης μέτρων λόγω της πανδημίας, δήλωσε, ότι "όλα έχουν δρομολογηθεί και όλα είναι όπως πρέπει μετά από σκληρή δουλειά που προηγήθηκε". Ευχήθηκε καλή επιτυχία στους υποψήφιους που θα λάβουν μέρος, τονίζοντας ότι τα καλύτερα είναι μπροστά τους.\nΑΕΙ ΕΙΔΗΣΕΙΣ Εξετάσεις Κεραμέως


Τελικοί που δεν είναι σαν όλους τους άλλους! • Η Άποψη\nΑπό Σ Π\t 18:08 - 27/05/2017\nΚαι γιατί οι φετινοί τελικοί του πρωταθλήματος καλαθοσφαίρισης Ελλάδας δεν είναι σαν τους προηγούμενους; Ένδεκα χρόνια η ίδια δουλειά γίνεται; Ολυμπιακός και Παναθηναϊκός φτάνουν στον τελικούς της Basket League από το 2006 ανελλιπώς, χωρίς στην πραγματικότητα κάποια άλλη ομάδα να έχει απειλήσει το δίπολο.\nΦέτος είναι η δωδέκατη συνεχόμενη χρονιά, αλλά πρώτη φορά υπό αυτές τις συνθήκες (που θα αναλύσουμε στη συνέχεια). Πουθενά στην Ευρώπη δεν συμβαίνει αυτό στα μεγάλα πρωταθλήματα (Ισπανία, Γαλλία, Ιταλία, Ρωσία, Τουρκία), ούτε καν στις άλλες λίγκες. Αυτό οφείλεται σε διάφορους παράγοντες, ο κυριότερος ότι δεν μπορεί ο ελληνικός αθλητισμός να κρατήσει ψηλά πολλές επαγγελματικές ομάδες μπάσκετ. Επίσης, Ολυμπιακός και Παναθηναϊκός είναι τεράστιες ευρωπαϊκές ομάδες, άρα δεν πρέπει να προκαλεί εντύπωση η απόσταση από τους υπόλοιπους στο ελληνικό πρωτάθλημα.\nΕίναι επίσης εντυπωσιακό πως από το 1993 κι έπειτα ΟΣΦΠ και ΠΑΟ έχουν κατακτήσει 23 από τα 24 πρωταθλήματα!\nΟι ειδικές φετινές συνθήκες\nΑπό το 2006 που Ολυμπιακός και Παναθηναϊκός κοντράρονται στους τελικούς του πρωταθλήματος, είναι η πρώτη φορά που ο Ολυμπιακός μπαίνει ως πρωταθλητής επί διετία. Κινδυνεύει δηλαδή ο ΠΑΟ να μείνει χωρίς πρωτάθλημα για τρίτη συνεχόμενη χρονιά, κάτι πρωτόγνωρο για την ελληνική πραγματικότητα.\nΟι δύο ομάδες νιώθουν ότι θέλουν το πρωτάθλημα περισσότερο από κάθε άλλη φορά. Ο μεν Ολυμπιακός για να επιβεβαιώσει πως πράγματι την τελευταία πενταετία είναι σε ανώτερο επίπεδο από τοn μεγάλο του αντίπαλο, ο δε Παναθηναϊκός για να διορθώσει τα κακώς κείμενα μιας παράξενης χρονιάς. Δεν είναι ψέμα να πούμε πως όποια ομάδα χάσει αυτό το πρωτάθλημα θα στεναχωρήσει πολύ τη διοίκηση. Θα είναι σοκ για τον Ολυμπιακό να το χάσει κι ενώ μέχρι πριν από δέκα μέρες θεωρείτο το ακλόνητο φαβορί, στον δε πολυτιτλούχο Παναθηναϊκό δεν θα λείψει η κούπα αν χαθεί, αλλά θα δημιουργηθεί κλίμα αμφισβήτησης των παικτών και αυτό είναι ό,τι χειρότερο.\nΠρωτόγνωρες όσο ποτέ είναι και οι αγωνιστικές συνθήκες αυτών των τελικών. Πριν από μερικές ημέρες ο ΠΑΟ δυσκολευόταν να προκριθεί στους τελικούς και ο Ολυμπιακός θριάμβευε στον ημιτελικό της Euroleague. Τρία 24ωρα αργότερα οι «ερυθρόλευκοι» επέστρεφαν χωρίς το τρόπαιο λόγω της ανωτερότητας της Φενέρ, και ο Παναθηναϊκός «ποδοπατούσε» με 40 πόντους την ΑΕΚ, δείχνοντας ανυπόμονος για τους τελικούς!\nΟι αμιγώς μπασκετικοί ρεπόρτερ της χώρας διαισθάνθηκαν αμέσως την αλλαγή ψυχολογίας και εκεί που θεωρούσαν απόλυτο φαβορί τον Ολυμπιακό, ξάφνου ζητάνε υπομονή γιατί η σειρά θα τραβήξει μέρες…\nΠέντε εναντίον πέντε!\nΠάμε στις δύο ομάδες και στην αγωνιστική τους κατάσταση. Ο Βασίλης Σπανούλης επιστρέφοντας από τον τραυματισμό του επικεντρώθηκε στην οργάνωση του παιχνιδιού και μόνο στα τελευταία παιχνίδια παίρνει περισσότερες επιθέσεις. Η παρουσία του είναι βαρόμετρο. Ο Γιώργος Πρίντεζης βγάζει κάποια μικρά δείγματα κούρασης τις τελευταίες εβδομάδες, αλλά έχει καλή παράδοση στα Play Off με τον Παναθηναϊκό.\nΟ Ολυμπιακός, αν καταφέρει να προσαρμόσει και Μιλουτίνοφ και Μπιρτς στα παιχνίδια και όχι μόνο να διαθέτει τον έναν ενεργό και τον άλλο σε επικουρικό ρόλο, θα αυξήσει τις πιθανότητές του. Για τον Μάντζαρη τι να πούμε; Είναι αξιοθαύμαστα αποτελεσματικός και λογικά θα πετύχει 3-4 τρίποντα ανά αγώνα.\nΟ Τσάβι Πασκουάλ από την άλλη πλευρά έχει ένα απίστευτο ατού στη διάθεσή του. Το βίντεο του τελικού της Euroleague. Έχει, όμως, και παίκτες άναρχους που δύσκολα θα τον ακολουθήσουν κατά πόδας τις οδηγίες του.\nΣτους τελικούς ο κόσμος του ΠΑΟ περιμένει ενεργό ρόλο από τον Γιάννη Μπουρούση. Θα είναι όντως καθοριστικός και σε άμυνα και σε επίθεση. Ο σέντερ του Παναθηναϊκού σε αυτά τα παιχνίδια καλείται να «βγάλει τα λεφτά του». Καθοριστικοί θα είναι θέλουν δεν θέλουν, είτε με θετικό πρόσημο οι απρόβλεπτοι Καλάθης και Τζέιμς. Ο πρώτος είναι φορμαρισμένος ιδιαίτερα.\nΟ Σίγκλεντον, τέλος, θα έχει πολλαπλές αρμοδιότητες σε αυτούς τους τελικούς στην επίθεση, αλλά και στην άμυνα, κυρίως στην άμυνα, και στις βοήθειες που θα πρέπει να δίνει στις θέσεις «4» και «5».\nΤο πρώτο ματς διεξάγεται την Κυριακή, 28/5 στο ΣΕΦ στις 21:00. Επόμενο στο ΟΑΚΑ την 1η Ιουνίου την ίδια ώρα, και το τρίτο παιχνίδι θα γίνει πάλι στο Φάληρο στις 4/6.\nΟΙ ΠΡΩΤΑΘΛΗΤΕΣ ΕΛΛΑΔΑΣ ΣΤΟ ΜΠΑΣΚΕΤ\nΠΑΝΑΘΗΝΑΪΚΟΣ 34 (τελευταίο 2014)\nΟΛΥΜΠΙΑΚΟΣ 12 (περσινός πρωταθλητής)\nΑΡΗΣ 10 (τελευταίο 1991)\nΑΕΚ 8 (τελευταίο 2002)\nΠΑΝΕΛΛΗΝΙΟΣ 6 (τελευταίο 1957)\nΠΑΟΚ 2 (1959, 1992)\nΗΡΑΚΛΗΣ 2 (1928, 1935)\nΝΗΑΡ ΗΣΤ 1 (1936)\nΠΑΝΕΠΙΣΤΗΜΙΟ ΑΘΗΝΩΝ 1 (1937)\nplay offsΑ1 ΜΠΑΣΚΕΤΚΑΕ ΟλυμπιακόςΚΑΕ Παναθηναϊκός\nΤο ντεκολτέ της Πάμελας Άντερσον έτοιμο να «εκραγεί» (εικόνες)\nΟ Μουρίνιο έκλεισε τον υιό Κλάιφερτ σε 20’’!\nΟλυμπιακός-Ηρακλής 88-75: Τα στιγμιότυπα από το παιχνίδι στο ΣΕΦ (video)\nΥπό το βλέμμα του Αγγελόπουλου «γάζωσαν» Σπανούλης και Σλούκας\nΠαιχνιδάκι για τον Παναθηναϊκό (114-80) ο ΠΑΟΚ\nΟλυμπιακός-Ηρακλής: Οι φάσεις του πρώτου αγώνα των «ερυθρόλευκων» στην σεζόν (video)\nΈδωσε μια γκλίτσα δώρο στον Παναγιώτη Αγγελόπουλο\nKαλάθης: Η πρόταση του Ολυμπιακού και το «αντίο» του Γιαννακόπουλου από τον…\nΞεπέρασε το πρόβλημα με τον κορωνοϊό ο Κώστας Παπανικολάου\nΚρούσμα κορωνοϊού και στην αναπτυξιακή ομάδα του Ολυμπιακού\nΓιαννακόπουλος: «Θα επιστρέψω όταν βγει ο ήλιος από τη δύση»


Η Τζοκόντα... μετακομίζει! Που θα πάει ο διάσημος πίνακας του Λούβρου\nNewsIT / Κοσμος / Η Τζοκοντα… μετακομιζει! Που θα παει ο διασημος πινακας του Λουβρου\n28.06.2019 | 23:55\nΤο αριστούργημα του Λεονάρντο ντα Βίντσι, Η μυθική Τζοκόντα, θα μεταφερθεί “100 βήματα παραπέρα” το βράδυ της 16ης Ιουλίου στην “Galerie Medicis”, μια από τις μεγαλύτερες αίθουσες του μουσείου. Εκεί θα εκτίθεται από την επομένη το πρωί σε κλιματιζόμενη προθήκη, όπως αυτή όπου εκτίθετο έως τώρα.\nΌπως αναφέρει το ΑΠΕ-ΜΠΕ προκειμένου το μουσείο να διαχειριστεί καλύτερα τη ροή των επισκεπτών (περισσότεροι από 10 εκατομμύρια το 2018) και να αποκτήσει νέους κανονισμούς ασφαλείας, χωρίς να κλείσει ποτέ, η διοίκησή του άρχισε το μεγαλύτερο εργοτάξιο από τη δεκαετία του 1980 όταν είχαν γίνει τα έργα για το μουσείο. Από το 2014, ανακαινίστηκαν περισσότερα από 34.000 τ.μ.\n“Είναι η αρχή μιας πολύ μεγάλης ανακαίνισης εντός και εκτός του μουσείου”, δήλωσε ο Ζαν-Λικ Μαρτινέζ, πρόεδρος και διευθυντής του Λούβρου.\nΗ “Salle des Etats” είναι η αίθουσα που δέχεται τους περισσότερους επισκέπτες. Η πλειονότητα αυτών θέλει να δει το αριστούργημα του Ντα Βίντσι: δεκάδες χιλιάδες περνούν κάθε μέρα από το σημείο αυτό για να δουν την Τζοκόντα. “Δεχόμαστε μια πόλη κάθε μέρα”, είπε ο Μαρτινέζ.\nΗ Τζοκόντα είναι, μαζί με την Αφροδίτη της Μήλου και τη Νίκη της Σαμοθράκης, ένα από τα αριστουργήματα του μεγαλύτερου μουσείου του κόσμου.\nΚατηγορίες Κόσμος Ετικέτες ΜΟΥΣΕΙΟ ΛΟΥΒΡΟΥ,ΤΖΟΚΟΝΤΑ


L'Angolo del Marchese Λατέρτσα Ιταλία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΙδιοκτησίες σε Λατέρτσα\nΔείτε και τις 15 ιδιοκτησίες σε Λατέρτσα.\nVia Orologio 1, Λατέρτσα, Λατέρτσα, Ιταλία, 74014 - Προβολή στο χάρτη\nΠερισσότερες πληροφορίες για το L'Angolo del Marchese\nΓια εκείνους που θέλουν να απολαύσουν τα αξιοθέατα και τους ήχους της πόλης Σαντεράμο ιν Κόλλε, το L'Angolo del Marchese είναι η ιδανική επιλογή. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΤο L'Angolo del Marchese προσφέρει επίσης πολλές εγκαταστάσεις για να εμπλουτίσετε την διαμονή σας στη Σαντεράμο ιν Κόλλε. Τα δωρεάν WiFi σε όλα τα δωμάτια, οικογενειακό δωμάτιο είναι μόνο λίγες από τις εγκαταστάσεις που κάνουν το L'Angolo del Marchese να ξεχωρίζει από τα άλλα ξενοδοχεία στην πόλη.\nΗ ατμόσφαιρα του L'Angolo del Marchese αντανακλάται σε κάθε δωμάτιο. Στην ιδιοκτησία θα βρείτε κλιματισμός, θέρμανση, γραφείο, μπαλκόνι/αίθριο, ηχομόνωση, καθώς και πολλά άλλα. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Με την ιδανική του τοποθεσία και τις καταπληκτικές του υπηρεσίες, το L'Angolo del Marchese θα σας ευχαριστήσει σε πολλά πράγματα.\nΌλοι οι τύποι ταξιδιωτών (11)Ζευγάρια (4)Μοναχικοί ταξιδιώτες (2)Οικογένειες με μικρά παιδιά (3)Γκρουπ (2)


Χωρίς τη μητέρα μου από το Παιδικό Χωριό... - Newpost.gr\n«Χωρίς τη μητέρα μου από το Παιδικό Χωριό δεν θα είχα πετύχει τίποτα στη ζωή»\nΔεν πέρασαν ούτε δέκα ημέρες από τότε που έγινε γνωστό πως τα Παιδικά Χωριά SOS αναζητούν «μητέρες SOS» σε Αθήνα, Θεσσαλονίκη, Αλεξανδρούπολη και Ηράκλειο Κρήτης και, όπως αποκαλύπτουν οι υπεύθυνοι στο «Εθνος της Κυριακής», ήδη έχουν δεχθεί περισσότερα από 500 βιογραφικά!\nΔημοσίευση 25 Οκτωβρίου 2015, 14:45\nΗ οικονομική κρίση έχει αναγκάσει πολλές οικογένειες να απευθύνονται σχεδόν καθημερινά στα Παιδικά Χωριά SOS ζητώντας τη στήριξή τους σε βασικά αγαθά, ενώ σε κάποιες -ελάχιστες- περιπτώσεις να τα εκλιπαρούν να αναλάβουν μέχρι και το μεγάλωμα των παιδιών τους!\nΩστόσο, μέσα σε αυτό το περιβάλλον, υπάρχουν κάποιες γυναίκες που καθημερινά δίνουν τον δικό τους αγώνα και ο ρόλος τους είναι καθαρά μια κατάθεση ψυχής. Ο λόγος για τις «μητέρες SOS», που δίνουν απλόχερα την αγάπη τους, τη ζεστασιά και μια αγκαλιά σε παιδιά που γνώρισαν από πολύ νωρίς το πιο σκληρό πρόσωπο της ζωής.\nΠαιδιά εγκαταλελειμμένα, που κουβαλούσαν για καιρό το στίγμα της απόρριψης, αλλά κάποια από αυτά σήμερα έχουν δημιουργήσει τη δική τους οικογένεια και το μόνο που νιώθουν είναι ευγνωμοσύνη για τις μητέρες που τα μεγάλωσαν. Κάτι που επιβεβαιώνει περίτρανα και την επιτυχία του εγχειρήματος των Παιδικών Χωριών SOS, που μετρά σχεδόν 36 χρόνια ζωής.\nΗ 65χρονη Μαρίνα Τσίγκα, η 61χρονη Βαγγελιώ Αποστολάκη -που πλέον έχουν συνταξιοδοτηθεί- και η 58χρονη Ευαγγελία Φιλιππίδου, μία από τις 18 μητέρες της... καρδιάς και «θείες» που υπάρχουν στο Παιδικό Χωριό SOS στη Βάρη, θυμούνται όλες μαζί τις πρώτες αναγνωριστικές πτήσεις τους και μιλούν για τη σχέση «εξάρτησης» που έχουν με αυτά τα παιδιά. Οπως παραδέχονται και οι ίδιες, «μπορεί να μην τα γεννήσαμε, αλλά εμείς τα μεγαλώσαμε».\nΕυτυχία είναι να βλέπεις να προοδεύουν\nΗ 65χρονη Μαρίνα Τσίγκα, «μητέρα SOS», δεν μπορεί να περιγράψει τη συγκίνηση που νιώθει όταν βλέπει τον 29χρονο σήμερα γιο της Γιώργο Ντούφα, ένα από τα 27 παιδιά που έχει μεγαλώσει, μαζί με τα τρία, τα βιολογικά της, να κρατάει στα χέρια του τη μόλις 6 μηνών κόρη του! Η κυρία Μαρίνα έμεινε στο μικρό? «χωριό της αγάπης» 23 χρόνια και διεκδικεί επάξια και τον τίτλο της «γιαγιάς SOS», αφού έχει τέσσερα εγγόνια!\nΟ Γιώργος μαζί με τη σύζυγό του, την 29χρονη Αγγελική, και την κόρη τους Θάλεια ήρθαν, όπως μας εξήγησαν, για να βοηθήσουν να αναδειχθεί το έργο που γίνεται στα Παιδικά Χωριά SOS.\n«Είμαι πολύ χαρούμενη» λέει η 65χρονη Μαρίνα και βγάζει ένα χαρτομάντιλο και σκουπίζει τα δάκρυά της. «Είναι δάκρυα χαράς. Τον καμαρώνω. Είναι μεγάλη ευτυχία να βλέπεις τα παιδιά σου να προοδεύουν. Σαν σήμερα θυμάμαι όταν έφεραν τον Γιώργο, μαζί με τα τέσσερα αδέλφια του, στο Χωριό. Ηταν 7 Ιουλίου, είχε δεν είχε κλείσει τα οκτώ όταν τον πήρα στην αγκαλιά μου. Τι άλλο να σας πω... Εχουμε δεδομένη την αγάπη στα δικά μας παιδιά, όμως σ' αυτά τα παιδιά προσπαθούσαμε να την κερδίσουμε καθημερινά. Κοντά τους μαθαίνεις τον εαυτό σου, και το νόημα της ύπαρξής σου αλλάζει.\nΝιώθω πολύ υπερήφανη γιατί πολλά από τα παιδιά που μεγάλωσα έχουν πετύχει στη ζωή τους. Ουσιαστικά είναι σαν να μην έφυγα ποτέ, αφού το μυαλό και η ψυχή μου βρίσκονται συνέχεια εδώ» προσθέτει συγκινημένη.\nΟση ώρα η μαμά Μαρίνα ξετύλιγε το κουβάρι των αναμνήσεών της, ο 29χρονος και η σύζυγός του την άκουγαν σχεδόν με ευλάβεια. Με ένα πλατύ χαμόγελο, κάποια στιγμή παίρνει ο Γιώργος τη σκυτάλη και αρχίζει να μας μιλάει για τα δικά του βιώματα.\n«Η μαμά Μαρίνα είναι η μαμά που με μεγάλωσε. Αυτή η μαμά έκανε την περισσότερη δουλειά. Νιώθω μεγάλη ευγνωμοσύνη γι' αυτόν τον άνθρωπο. Αν δεν υπήρχαν τα Παιδικά Χωριά SOS δεν θα ήμουν αυτός που είμαι σήμερα, όπως και τα άλλα μου αδέλφια. Νιώθω, επίσης, πολύ τυχερός γιατί ίσως είχα περισσότερα από πολλές οικογένειες, και δεν εννοώ τα υλικά αγαθά. Επαφή έχω και με τη βιολογική μου μητέρα, και αυτήν τη στιγμή μού συμβαίνει κάτι ανεπανάληπτο! Εχω τρεις μητέρες που με αγαπούν... Τη Μαρίνα, τη βιολογική μου μητέρα και την πεθερά μου!».\nΑγωνιά ο επιχειρηματικός κόσμος της Λέσβου λόγω προσφυγικού – Τι καταγγέλλουν οι έμποροι


Νέοι μικροστρόβιλοι για γεωτρήσεις για τη βελτίωση της απόδοσης των γεωθερμικών συστημάτων - Ιστολόγιο\nΑρχική σελίδαΦόροςΝέοι μικροστρόβιλοι για γεωτρήσεις για τη βελτίωση της απόδοσης των γεωθερμικών συστημάτων\nΝέοι μικροστρόβιλοι για γεωτρήσεις για τη βελτίωση της απόδοσης των γεωθερμικών συστημάτων\nΗ γεωθερμική ενέργεια είναι μια ανεξάντλητη πηγή ενέργειας. Το νερό σε βάθος 5.000 μέτρων βρίσκεται ήδη σε θερμοκρασία 200 ° C. Σε γεωθερμικές εφαρμογές, αντλείται μέσω ενός φρεατίου παραγωγής. Αυτό το νερό μπορεί να χρησιμοποιηθεί για την τροφοδοσία ατμοστρόβιλων για την παραγωγή ηλεκτρικής ενέργειας ή για τη θέρμανση κτιρίων χρησιμοποιώντας συστήματα αντλιών θερμότητας. Το ψυχρό νερό επιστρέφει στον φλοιό της γης μέσω ενός δεύτερου πηγαδιού, του φρεατίου έγχυσης, όπου θερμαίνεται ξανά στον καυτό βράχο. Είναι ένας πλήρης κύκλος. Αυτή η ανανεώσιμη ενέργεια μπορεί να διαδραματίσει σημαντικό ρόλο στην καταπολέμηση της κλιματικής αλλαγής.\nΌμως τα πηγάδια, τα οποία έχουν βάθος πολλών χιλιάδων μέτρων, ενέχουν σημαντικό κόστος και ταυτόχρονα κινδύνους.\nΟ κίνδυνος να κάνετε λάθος και να μην βρείτε τίποτα (αυτό που οι ειδικοί αποκαλούν κίνδυνο εξερεύνησης) είναι περίπου 30%.\nΑυτό θέλουν να αλλάξουν οι ειδικοί στο Ινστιτούτο Fraunhofer. Η ιδέα του είναι να χρησιμοποιήσει ένα μίνι τρυπάνι για να τρυπήσει την περιοχή γύρω από το πηγάδι σε ακτίνα 50 m και να συνδέσει υδραυλικά τις γύρω γεμάτες νερό ρωγμές και ρωγμές στο πηγάδι. Αυτό ανοίγει το δρόμο για τη ροή του νερού στο πηγάδι παραγωγής, από όπου μπορεί να αντληθεί.\nο Τεχνολογία γεώτρησης μικροτουρμπίνας (MTD) Αναπτύχθηκε από τον Niklas Geißler, ο οποίος ερευνά στο Fraunhofer IEG στο Μπόχουμ.\nΤα πηγάδια που διεισδύουν πολλά χιλιόμετρα στον φλοιό της γης κοστίζουν εκατομμύρια ευρώ. Πρόσθετοι κλάδοι του κύριου φρέατος που χρησιμοποιούν το MTD αυξάνουν τη λεκάνη απορροής για ζεστό νερό και ο κίνδυνος εξερεύνησης μειώνεται σημαντικά.\nΜικροστρόβιλος διάτρησης (MTD).\nΤο κλειδί για το MTD είναι ένας συμπαγής μικροτουρμπίνα για διάτρηση που είναι εξοπλισμένος με ειδικό τρυπάνι. Είναι πολύ μικρό, με διάμετρο μόνο 3,6 cm και μήκος 10 cm.\nΟ μικροστρόβιλος είναι συνδεδεμένος σε έναν εύκαμπτο σωλήνα υψηλής πίεσης, μέσω του οποίου δέχεται έως και 200 λίτρα νερού ανά λεπτό με πίεση εισόδου περίπου 100 bar, η οποία περιστρέφει το τρυπάνι.\nΤο κομμάτι είναι κατασκευασμένο από μήτρα καρβιδίου βολφραμίου με ενσωματωμένους κόκκους διαμαντιού και αλέθει το βράχο με ταχύτητα έως και 80.000 περιστροφές ανά λεπτό. Ως εκ τούτου, είναι ιδιαίτερα κατάλληλο για σκληρά, κρυσταλλικά πετρώματα όπως ο γρανίτης. Επιπλέον, είναι επίσης ικανό να τρυπήσει μέσω χάλυβα. Αυτό είναι σημαντικό επειδή τα φρεάτια είναι συχνά επενδεδυμένα με χαλύβδινη επένδυση για τη βελτίωση της σταθερότητάς τους.\nΧωρίς αλλαγή του εργαλείου διάτρησης, το MTD μπορεί να τρυπήσει πρώτα το χαλύβδινο περίβλημα και μετά στο βράχο με ένα βήμα.\nΜπορούμε να τρυπήσουμε δύο με τρία μέτρα σε μια ώρα. Το νερό που τροφοδοτεί τον μικροστρόβιλο χρησιμεύει τόσο ως ψυκτικό υγρό, ώστε να μην ζεσταίνεται πολύ το μύτη, όσο και ως έκπλυση της οπής για την αφαίρεση μοσχευμάτων από την τρύπα.\nΣτο παρελθόν υπήρξαν παρόμοιες τεχνολογίες που χρησιμοποιούν νερό υπό πίεση, όπως η γεώτρηση με ακτινωτό πίδακα. Ωστόσο, μέχρι τώρα μόνο μαλακός βράχος μπορούσε να τρυπηθεί με αυτές τις τεχνολογίες. Για τη γεωθερμική ενέργεια, ειδικότερα, χρειάζεται μια μέθοδος για τη διάτρηση στο σκληρό βράχο στο οποίο βρίσκονται συχνά γεωθερμικές δεξαμενές.\nΜία από τις προκλήσεις της διαδικασίας είναι να εκτραπεί ο μικροτουρμπίνας γεώτρησης έξω από την κύρια οπή και στον περιβάλλοντα βράχο σε σχετικά μεγάλη γωνία εργασίας. Για το λόγο αυτό, οι ερευνητές του IEG ανέπτυξαν μια ειδική συσκευή εκτροπής. Χάρη σε αυτό το «παπούτσι εκτροπέα», το συμπαγές εργαλείο μπορεί να οδηγηθεί έξω από την κύρια οπή υπό γωνία περίπου 45 μοιρών. Έτσι, το εργαλείο διάτρησης ανοίγει νέες ρωγμές και σχισμές με ζεστό νερό γύρω από το κύριο πηγάδι. Η χρήση υδραυλικής πίεσης σημαίνει ότι όταν το νερό αντλείται, αφήνει τις ρωγμές και τις σχισμές και εισέρχεται στο κύριο πηγάδι.\nΤους τελευταίους μήνες, επιδείξαμε με επιτυχία την τεχνολογία σε μια απόδειξη της ιδέας στο υπόγειο εργαστήριο Bedretto (BUL) στην Ελβετία, κοντά στη σήραγγα Gotthard. Η διαδικασία είναι ήδη πολύ σταθερή και αξιόπιστη.\nΟι ειδικοί εκτιμούν ότι ο αριθμός των γεωθερμικών σταθμών ηλεκτροπαραγωγής στην Ευρώπη θα διπλασιαστεί τα επόμενα πέντε έως οκτώ χρόνια.\nΟι μικροστρόβιλοι Fraunhofer IEG μπορούν να διαδραματίσουν σημαντικό ρόλο στο να κάνουν τα φρεάτια παραγωγής λιγότερο επικίνδυνα, λιγότερο ακριβά και ακόμη πιο αποτελεσματικά.\nΠροηγούμενη ανάρτησηEarthbags, μάθετε πώς να φτιάξετε ένα σπίτι με γήινους σάκους βήμα βήμα\nΕπόμενη ανάρτηση Ένα ζευγάρι χτίζει το σπίτι του σε κοντέινερ για να ζήσει χωρίς χρέη


SECURITY MANAGER: Περιοδικό για την ασφάλεια Κρισιγενή προβλήματα και προτεινόμενες καλύτερες πρακτικές για την ασφάλεια Ξενοδοχείων * | SECURITY MANAGER: Περιοδικό για την ασφάλεια\nTag: issue 76, Ασφάλεια Ξενοδοχείων\nΣτις εγκαταστάσεις των ξενοδοχείων και γενικότερα των τουριστικών προορισμών και μονάδων φιλοξενίας ο ρόλος της Ομάδας Αποτελεσματικής Διοίκησης Έργου, για Κρισιγενή Προβλήματα (Ο.Α.Δ.Ε.Κ.Π)** είναι ιδιαίτερα σημαντικός για την επιλογή των καλύτερων πρακτικών για την ασφάλεια.\nTο άρθρο αποτελεί απόσπασμα του βιβλίου ΑΣΦΑΛΕΙΑ (Security) ΕΓΚΑΤΑΣΤΑΣΕΩΝ ΤΟΥΡΙΣΤΙΚΩΝ ΠΡΟΟΡΙΣΜΩΝ ΚΑΙ ΑΛΛΩΝ ΜΟΝΑΔΩΝ ΦΙΛΟΞΕΝΙΑΣ & ΦΡΟΝΤΙΔΑΣ με συγγραφείς:Σπυρίδων Μιχαήλ. Κυριακάκης – Αναστάσιος Θεμ. Παρασκευόπουλος – Τριαντάφυλλος. Νικ. Γιοβανέκος\n** Ο.Α.Δ.Ε.Κ.Π. : (Ομάδα Αποτελεσματικής Διοίκησης Έργου, για Κρισιγενή Προβλήματα και ζητήματα εξατομικευμένης ασφάλειας). Σε ένα Όμιλο Επιχειρήσεων, το δέον είναι να υπάρχουν δύο Ο.Α.Δ.Ε.Κ.Π. Μία σε επίπεδο Ομίλου και Μία ανά Επιχείρηση. Σκοπός είναι να προληφθούν οι επιπτώσεις από ένα γεγονός, σε πρόσωπα, περιουσίες, φήμη, περιβάλλον\nΑναφορά Κρίσης και Συμβάντος\nΟ Security Manager ή ο Φύλακας ασφαλείας σε υπηρεσία σε μια τουριστική εγκατάσταση, αναφέρει τα ακόλουθα στον Γενικό Διευθυντή Μονάδας και εκείνος στον Γενικό Διευθυντή του Ομίλου. Αστραπιαία:\nΘάνατο διαμένοντος, εργαζόμενου ή επισκέπτη, από μη φυσικά αίτια.\nΕγκλήματα κατά των ηθών.\nΕπιθέσεις κατά διαμενόντων, εργαζομένων ή επισκεπτών, που επιδεινώνονται και καταλήγουν σε τραυματισμούς\nΦωτιά ή φυσικές καταστροφές που προκαλούν σοβαρή περιουσιακή ζημία ή σωματική βλάβη πελατών ή εργαζομένων\nΚλοπή περιουσιακών στοιχείων του ξενοδοχείου ή πελατών που υπερβαίνει σε αξία το ποσό των 25.000 €\nΟποιοδήποτε άλλο περιστατικό λόγω του οποίου πελάτες, εργαζόμενοι ή επισκέπτες μεταφέρονται στο νοσοκομείο\nΟποιοδήποτε άλλο περιστατικό, έστω και παράπονο, που θα μπορούσε όμως, να οδηγήσει σε τρώση φήμης ή και σε μεγάλη οικονομική απώλεια ή αρνητική δημοσιότητα της εγκαταστάσεως φιλοξενίας ή του ομίλου.\nΤα μέλη της ΟΑΔΕΚΠ\nΚάθε μονάδα εγκατάστασης φιλοξενίας συγκροτεί την δική της ΟΑΔΕΚΠ. Ο βασικός της ρόλος είναι διττός. Από τη μία να διαχειρίζεται την ήρεμη και με τάξη εκκένωση του ξενοδοχείου/μονάδας, από πελάτες/φιλοξενουμένους και εργαζομένους σε περίπτωση έκτακτης κατάστασης. Από την άλλη, να εφαρμόζει προκαθορισμένες διαδικασίες για να ελέγχει και να ελαχιστοποιεί τη ζημιά σε άτομα, το ξενοδοχείο και τον όμιλο από έκτακτο ή μείζον περιστατικό. Βασικοί στόχοι της ΟΑΔΕΚΠ :\nΝα προστατεύει την ανθρώπινη ζωή και περιουσία.\nΝα διατηρεί τον έλεγχο της κατάστασης.\nΝα αποκαταστήσει την κανονική λειτουργία του ξενοδοχείου το συντομότερο δυνατόν, περιλαμβανομένης της αποκατάστασης των εργασιών και των επισκευών των κτιρίων.\nΝα περιορίσει τις δυσμενείς συνέπειες στην καλή φήμη του ξενοδοχείου και το ηθικό των ανθρώπων.\nΝα συνεργαστεί στενά, με τις κρατικές και άλλες αρχές.\nΝα διερευνήσει και να καταγράψει τις συνθήκες προκειμένου να αποφευχθεί η επανάληψη λαθών ή να βελτιωθεί η απόδοση.\nΝα ελέγξει τις πιθανές δικαστικές αντιδικίες με την ελαχιστοποίηση των αξιώσεων.\nΜέλη της Ομάδας Αντιμετώπισης Κρίσης\nΜέχρι την άφιξη του Γενικού Διευθυντή, τον έλεγχο έχει ο Security Manager.\nΤα μέλη της Ομάδας εμφαίνονται στην Παράγραφο «Θεμελιώδη Στοιχεία Ασφαλείας, μιας Μονάδας Φιλοξενίας» του Κεφαλαίου 2, της Α΄ Θεματικής Ενότητας.\nΕπιβεβαίωση Αποτελεσματικότητας Σχεδίου\nΤο σχέδιο για κάθε Κρισιγενές Περιστατικό παρέχει οδηγίες για καλύτερες πρακτικές. Πριν όμως συντρέξει κάποια περίπτωση θα πρέπει να έχουν επιβεβαιωθεί, τα ακόλουθα. Ότι δηλαδή:\nΈχει ήδη πραγματοποιηθεί εκπαίδευση όλου του προσωπικού (σταδιακή) για ευαισθητοποίηση στα θέματα hospitality care services security culture.\nΈχουν προβλεφθεί ειδικές διαδικασίες, για ΑΜΕΑ, ηλικιωμένους και παιδιά.\nΈχουν συγκροτηθεί Ομάδες. ΠΑΡΑΡΤΗΜΑ «Χ».\nΈχει αναπτυχθεί σε καλό επίπεδο η σχέση συνεργασίας με τους «Συμμάχους». Δηλαδή, Αρχές, Υπηρεσίες, Εθελοντικές Ομάδες και έχει σχεδιαστεί η ανταπόκριση σε μια σοβαρή κρίση.\nΕσωτερική επικοινωνία – Το πιο κρίσιμο σημείο στον χειρισμό μιας κρίσης είναι η διασφάλιση του «ποιος μιλά με ποιόν» και κάθε σχετική πληροφορία γνωστοποιείται με υπευθυνότητα, ταχύτητα και ακρίβεια .\nΕξωτερική επικοινωνία με τα μέσα και / ή την τοπική κοινωνία – Μια κατάσταση κρίσης είναι πιθανό να προσελκύσει το ενδιαφέρον ΜΜΕ, των αρχών, άλλων ενδιαφερομένων μερών και του γενικού κοινού . Οι ερωτήσεις τους θα πρέπει να παραπεμφθούν αμέσως στον εξουσιοδοτημένο για την διαχείριση της κρίσης εκπρόσωπο τύπου, ο οποίος θα βρίσκεται σε στενή συνεργασία με τους Νομικούς Συμβούλους της εταιρίας.\nΚαθορισμός σημείων συγκέντρωσης σε περίπτωση εκκένωσης\nΟ Security Manager, σε συνεργασία με τον Γενικό Διευθυντή, κανονίζουν με άλλες τοπικές Μονάδες Φιλοξενίας, τη διαμόρφωση, χώρων συγκέντρωσης σε περίπτωση\nεκτάκτου ανάγκης τόσο προσωρινά όσο και για μεγαλύτερο χρονικό διάστημα.\nΗ συμφωνία αυτή θα είναι αμφοτεροβαρής αλλά δεν πρέπει να ρυθμίζεται, από νομικά δεσμευτικό έγγραφο .Εξοπλισμό και Προμήθειες, σε ετοιμότητα όπως παρακάτω, ενδεικτικά :\nΓια το προσωπικό ασφαλείας : Πρώτες Βοήθειες :\nΦωσφορίζοντα γιλέκα Κουτί Πρώτων Βοηθειών\nΑνθεκτικές Σακούλες για επικίνδυνα υλικά Απινιδωτής (A.E.D.)\nΓάντια από latex «Τσάντα Γιατρού»\nΓάντια εργασίας Συσκευές οξυγόνου\nΜάσκες προσώπου Φορεία\nΠλαστικά Προστατευτικά Γυαλιά Αναπηρικές καρέκλες\nΔοχεία απόρριψης συριγγών\nΆλλος Εξοπλισμός : Επικοινωνίες :\nΕγχειρίδιο Αντιμετώπισης Συμβάντος και Ασύρματος διπλής επικοινωνίας\nΚρίσης σε Ξενοδοχείο Τρανσίστορ\nΦακός και Μπαταρίες Τηλεβόας\nΣημειωματάριο Εφεδρικές μπαταρίες\nΜαχαιράκι /Σουγιάς Emergency συσκευές τηλεφώνου\nΣτυλό , Μολύβι, Μαρκαδόροι\nΔιαδικασία «Follow Up»\nΣε κάθε κρισιγενές περιστατικό η ΟΑΔΕΚΠ, καταχωρεί τα πάντα σε ειδικό ημερολόγιο, που θα χρησιμεύσει στην αξιολόγηση, στην αποτίμηση, στα lessons learned και στις αναγκαίες τροποποιήσεις σχεδίων και πλάνων.\nΈγγραφα και Αναφορές- Τα βασικά έγγραφα που πρέπει να υπάρχουν σε κάθε Ξενοδοχειακή Μονάδα και στον Όμιλο αλλά και σε οποιαδήποτε Μονάδα Φιλοξενίας, είναι τα 4 πρώτα σχέδια, που αναφέρθηκαν, στο Κεφάλαιο των ορισμών και στο σχετικό λήμμα.\nΑναφορές Συμβάντων: Οι αναφορές διαφέρουν ανάλογα με τον τύπο του συμβάντος. Βασικά στοιχεία, η ταυτότητα του Συντάκτη, του Παραλήπτη, το Θέμα, το Ιστορικό, η Παρούσα Κατάσταση, η Ανάλυση, τα Συμπεράσματα, οι Πρώτες Ενέργειες και οι Προτάσεις. Τίθεται η Ημερομηνία η Ώρα και η Υπογραφή, του Συντάκτη. Αν η κατάσταση το επιβάλλει κοινοποιείται στην ασφαλιστική εταιρία, μέσα από την επιχειρησιακή διαδικασία.\nΦόρμα Αναφοράς, μετά το Κρισιγενές Περιστατικό: Χρησιμεύει στην αξιολόγηση και στην αποτίμηση.\nΣημειώνεται ότι, έγγραφα και «φόρμες» θα είναι σε ηλεκτρονική και έντυπη μορφή.\nΑντιμέτωποι με Active Shooter\nΣυστάσεις για Security Manager και καλύτερες πρακτικές. (Συνεισφορά κριτικών αναγνωστών, Δημήτριου Στρατίκη Και Βασιλείου Μισιχρόνη):\nΙκανοποιούνται τα αιτήματα του /των οπλοφόρων, χωρίς αντιρρήσεις.\nΠρέπει να λάβουν άμεσα ότι ζητούν και να αποχωρήσουν το συντομότερο δυνατό, χωρίς να δημιουργηθεί πρόβλημα μέσα στο πρόβλημα.\nΨυχραιμία, Ευγένεια, Όχι προκλητική συμπεριφορά. Ενέργειες σύμφωνα\nτις εντολές των ενόπλων.\nΆμεσες απαντήσεις στις ερωτήσεις τους.\nΌχι απότομες κινήσεις.\nΠέφτουμε κάτω αν μας το ζητήσουν.\nΕντοπισμός σημείων κάλυψης, για προστασία, σε περίπτωση ανταλλαγής πυροβολισμών.\nΠάντοτε υπόψη την περίπτωση κρυφών συνεργών «προστατών» των ενόπλων. Οι λεγόμενοι +1,+2, +3.\nΑποφυγή κοιτάγματος απευθείας στο πρόσωπο, των ενόπλων.\nΣημειωτέον ότι και οι ένοπλοι βρίσκονται σε κατάσταση πίεσης και μπορούν να αντιδράσουν βίαια.\nΌχι στην παρακολούθηση, μετά την απομάκρυνση τους.\nΔιατήρηση ανέπαφου, του τόπου του συμβάντος.\nΣτην Αστυνομία, γνωστοποιούμε αριθμό ατόμων, τα όπλα που κρατούσαν (μακρύκανα, υποπολυβόλα ή πιστόλια/περίστροφα) και την κατεύθυνση, που ακολούθησαν. Επίσης οποιαδήποτε πληροφορία, που μπορεί να συλλεχθεί, χωρίς κάποιος ή τρίτοι, να εκτεθούν σε κίνδυνο.\nActive Shooters και ένοπλη ληστεία\nΚαταστήματα μέσα στα ξενοδοχεία, ιδίως χρυσοχοεία, άλλα καταστήματα αλλά και καταλύματα πελατών, όπου υπάρχουν χρηματοκιβώτια, το λογιστήριο, τα bars, εστιατόρια, πελάτες ομαδικά σε εστιατόριο, μπορούν να αποτελέσουν στόχους ληστών ή πελάτες μεμονωμένοι σε έξοδο ή επιστροφή στις εγκαταστάσεις φιλοξενίας, στόχους εποχούμενων ληστών («τσαντάκηδες»). Σε όλες τις περιπτώσεις αλλά και στην περίπτωση των εποχούμενων ληστών, αν θελήσουν να διατηρήσουν το αγαθό, που αφαιρέθηκε, μπορεί να προβάλουν όπλα (οποιαδήποτε) ή και να πυροβολήσουν. Πρώτιστο καθήκον, η διαφύλαξη της υγείας και η προστασία της ζωής.\nΣυστάσεις για Security Manager και καλύτερες πρακτικές:\nΑποτροπή με κάθε δυνατή προσπάθεια, της μετατροπής της ένοπλης ληστείας σε ομηρία, ληστευθέντων ή τρίτου π.χ. υπαλλήλου.\nΔεν εμποδίζεται η διαφυγή των δραστών, ακόμη και αν κάποιοι έχουν την πεποίθηση, ότι μπορούν να εμποδίσουν τους ληστές. Οι δράστες θα αντιδράσουν βίαια, σε οτιδήποτε νομίσουν ως εμπόδιο στο σκοπό τους. Θέλουν να «αρπάξουν» και να φύγουν το συντομότερο από τον τόπο της ληστείας.\nΔρουν με βάση οργανωμένο σχέδιο, σε ομάδα των 4-5 ατόμων και αφού έχει προηγηθεί, λεπτομερής παρακολούθηση. Αυτό, που είναι βέβαιο είναι ότι θα έχουν και «κρυφό» συνεργό ίσως και περισσότερους από έναν. (Οι λεγόμενοι +1,+2 κλπ). Οι τελευταίοι θα αιφνιδιάσουν σε περίπτωση αντίδρασης. Κύριο «όπλο» τους, τα ακριβά ρούχα.\nΗ Αστυνομία ή το Λιμενικό, κατά περίπτωση, ενημερώνονται αμέσως μετά την απομάκρυνση των δραστών. Για το πόσοι ήσαν, προς ποια κατεύθυνση κινήθηκαν, αν ήσαν οπλισμένοι και με κάθε σχετική, πληροφορία. Η άμεση ενημέρωση της Αστυνομίας, π.χ. με κρυφό κουμπί, συναγερμού, μπορεί να έχει αποτέλεσμα την ένοπλη εμπλοκή, ενώ οι δράστες βρίσκονται εντός του χώρου των εγκαταστάσεων φιλοξενίας.\nΚατά την διάρκεια της ένοπλης ληστείας παραμένουμε ψύχραιμοι, αποφεύγουμε κινήσεις πανικού, ακολουθούμε τις οδηγίες των δραστών, τους διευκολύνουμε να φύγουν σύντομα, δεν τους προκαλούμε με την συμπεριφορά μας ακόμη και με κοίταγμα-κάρφωμα, στα μάτια. Ακόμη και με τον πιστόλι, στον κρόταφο, που λένε, το μόνο, που κάνουμε, είναι να διατηρήσουμε κατά το δυνατόν, ένα επίπεδο ψυχραιμίας και να συλλέξουμε, όσο το δυνατόν, περισσότερες πληροφορίες, ακόμη και ανθρωπομετρικές. (Συνεισφορά ΔΗΜΗΤΡΙΟΥ ΣΤΡΑΤΙΚΗ και ΒΑΣΙΛΕΙΟΥ ΜΙΣΙΧΡΟΝΗ. Kριτικοί αναγνώστες).\nΑρπαγή Προσώπου/ων – Λύτρα/Εκβιάσεις\nΣυστάσεις για Security Manager:\nΔιατήρηση ψυχραιμίας και σύγκληση ΟΑΔΕΚΠ\nΕπαλήθευση λεπτομερειών για συμβάν και εμπλεκόμενους.\nΑπό ποιόν η απειλή.\nΝα τονισθεί ότι δεν υπάρχει αρμοδιότητα του Ξενοδοχείου να λάβει αποφάσεις\nΕνημέρωση Δημόσιας Δύναμης.\nΣυμπαράσταση στους φίλους και συγγενείς, θυματοποιημένων.\nΕλαχιστοποίηση ανάμιξης ΜΜΕ\nΕξετάστε θέματα, ασφαλιστικής κάλυψης και φιλοξενίας των συγγενών\nΠροτεινόμενες Καλύτερες Πρακτικές:\nΑναλαμβάνει ο Διαπραγματευτής της Αστυνομίας με την πρώτη τηλεφωνική απαίτηση (Βασικό ερώτημα γιατί έγινε στόχος το συγκεκριμένο Ξενοδοχείο;)\nΣε άλλη περίπτωση, όταν έλθει το μήνυμα, καταγράφονται επακριβώς οι λέξεις, η ημερομηνία και η ώρα του τηλεφωνήματος. Σημειώστε επίσης εάν το μήνυμα εκφέρεται με ανάγνωση κειμένου ή με ελεύθερο λόγο και εάν έχει γίνει από τηλέφωνο για το κοινό.\nΠαρατείνετε τον χρόνο ομιλίας αυτού που τηλεφωνεί και σημειώστε ότι ακριβώς αναφέρεται στο ΠΑΡΑΡΤΗΜΑ για την απειλή τοποθέτησης/ έκρηξης βόμβας.\nΕπιβεβαιώστε ότι η απειλή είναι αληθινή (π.χ. εάν έχει ληφθεί όμηρος ή έχει συμβεί άλλο περιστατικό). Ειδοποιήστε αμέσως τον Security Manager και την ΟΑΔΕΚΠ.\nΕνημερώστε την ΟΑΔΕΚΠ του Ομίλου.\nΜΗΝ ΕΠΙΧΕΙΡΗΣΕΤΕ ΝΑ ΔΙΑΠΡΑΓΜΑΤΕΥΤΕΙΤΕ ΣΕ ΕΠΙΠΕΔΟ ΞΕΝΟΔΟΧΕΙΟΥ ΚΑΙ ΜΗΝ ΣΥΖΗΤΗΣΤΕ ΤΗΝ ΥΠΟΘΕΣΗ ΜΕ ΤΟ ΠΡΟΣΩΠΙΚΟ Η ΤΟΥΣ ΠΕΛΑΤΕΣ ΠΟΥ ΔΕΝ ΘΥΜΑΤΟΠΟΙΗΘΗΚΑΝ ΔΙΚΑ ΤΟΥΣ ΠΡΟΣΩΠΑ.\nΥποστηρίξτε τις οικογένειες και τους φίλους όσων θυματοποιήθηκαν.\nΣύνταξη «Πανοπτικού» από την ΟΑΔΕΚΠ, Αξιολόγηση και Αποτίμηση. Ενδεχόμενη συνεργασία με την Ασφαλιστική Εταιρία .\nΣΗΜΕΙΩΣΗ. Το προσωπικό θα πρέπει να εκπαιδεύεται σε αυτήν την διαδικασία τακτικά (ανά εξάμηνο) ώστε να διασφαλίζεται ότι όλα τα άτομα που τυχόν χειρίζονται το τηλεφωνικό κέντρο είναι ενημερωμένα και μπορούν να εφαρμόσουν τις διαδικασίες .\nΣτο βιβλίο περιλαμβάνονται συνολικά 45 κρισιγενή προβλήματα και αντίστοιχες συστάσεις και καλές πρακτικές


Ατμοσφαιρική ρύπανση: Σκοτώνει 9 εκ. ανθρώπους κάθε χρόνο | Athens Voice\n11.06.2019 | 13:22\nΑτμοσφαιρική ρύπανση: Σκοτώνει 9 εκ. ανθρώπους κάθε χρόνο\nΠαράλληλα στοιχίζει και 1 εκατ. δολάρια το λεπτό\nΗ μείωση της ρύπανσης θα έχει άμεσα οφέλη και βοηθήσει στην καταπολέμηση της κλιματικής αλλαγής μακροπρόθεσμα.\nΤίποτα δεν είναι πιο απαραίτητο για τη ζωή από την αναπνοή: κατά τη διάρκεια της ζωής μας περίπου 250 εκατομμύρια λίτρα αέρα περνούν από τους πνεύμονες μας. Περπατώντας κατά μήκος ενός πολυσύχναστου δρόμου της πόλης εισπνέουμε 20 εκατομμύρια μικρο-σωματίδια με την κάθε αναπνοή μας. Ο τοξικός αέρας είναι πλέον ο μεγαλύτερος περιβαλλοντικός κίνδυνος πρόωρου θανάτου, υπεύθυνος για 1 στους 9 από όλους τους θανάτους. Παγκοσμίως σκοτώνει από 7 έως 9 εκατομμύρια ανθρώπους ετησίως, πολύ περισσότερους από το HIV, τη φυματίωση και την ελονοσία αθροιστικά. Οι βλάβες που προκαλεί είναι πολλές και σημαντικές, σε κάθε μέρος του σώματος. Από καρκίνους, καρδιακές προσβολές και εγκεφαλικά μέχρι και πνευματική υστέρηση. Μια σημαντική μελέτη του 2018 έδειξε ότι η ατμοσφαιρική ρύπανση προκαλεί μείωση της νοημοσύνης και της ευφυίας. Για τη χειρότερα πληγείσα κατηγορία, τους ηλικιωμένους άνδρες, η ζημιά είναι ισοδύναμη με το να έχουν περάσει μερικά χρόνια λιγότερα στην εκπαίδευση, λόγω φλεγμονής του εγκεφάλου. Η μέση ζημιά σε άνδρες και γυναίκες όλων των ηλικιών ισοδυναμούσε με ένα χαμένο έτος στο σχολείο. Πρόσφατη έρευνα έχει επίσης συνδέσει την ατμοσφαιρική ρύπανση και με ψυχικές ασθένειες, ιδιαίτερα τον κίνδυνο αυτοκτονίας. Η άνοια συνδέεται επίσης με την κακή ποιότητα του αέρα. Έρευνα στο Λονδίνο διαπίστωσε ότι άτομα άνω των 50 ετών σε περιοχές με τη μεγαλύτερη ρύπανση από διοξείδιο του αζώτου είχαν 40% μεγαλύτερο κίνδυνο ανάπτυξης άνοιας ενώ αντίστοιχα ευρήματα προέκυψαν και από έρευνα στις ΗΠΑ.\nΕκτός από τον πόνο οι χαμένες ζωές και η επιδεινωμένη υγεία αποτελούν και ένα τεράστιο οικονομικό βάρος: 225 δισ. δολάρια σε απώλεια εισοδήματος το 2013, 5,11 τρισ. δολάρια ετησίως (περίπου 1 εκατομμύριο δολάρια το λεπτό) εάν προστεθεί το κοινωνικό κόστος, σύμφωνα με μια έκθεση της Παγκόσμιας Τράπεζας το 2016 στην οποία παρομοίασε αυτά τα στοιχεία με «κλήση αφύπνισης». Η ατμοσφαιρική ρύπανση επιδεινώνεται τα τελευταία χρόνια στις φτωχές χώρες, βελτιώνεται σε κάποιες από τις ανεπτυγμένες χώρες ενώ η γνώση μας για το πόσο βλάπτει το σώμα και το μυαλό μας αυξάνεται. Ο βρώμικος αέρας βρίσκεται μαζί μας εδώ και αιώνες αλλά κανείς δεν έχει επίσημα ακόμη την ατμοσφαιρική ρύπανση ως αιτία θανάτου του. Μόνο τις τελευταίες δεκαετίες έχει γίνει σαφής η βλάβη που προκαλεί στην υγεία μας και μόνο τα τελευταία χρόνια έχει τύχει ευρείας προσοχής χάρη στις επιστημονικές ανακαλύψεις, τις κυβερνητικές παρεμβάσεις αλλά και το σκάνδαλο σχετικά με τα πετρελαιοκίνητα αυτοκίνητα της Volkswagen. Η δράση για τη μείωση της ρύπανσης όχι μόνο θα φέρνει άμεσα οφέλη αλλά θα βοηθήσει και στην καταπολέμηση της κλιματικής αλλαγής μακροπρόθεσμα.\nΟι πιο καταστροφικές συνέπειες είναι από τα μικρο-σωματίδια. Αυτά δεν βλάπτουν μόνο τους πνεύμονες αλλά εισέρχονται και στην κυκλοφορία του αίματος. Επίσης θεωρείται πλέον ότι εισέρχονται σε ζωτικά όργανα, συμπεριλαμβανομένου του εγκεφάλου. Τα περισσότερα παράγονται από την καύση ορυκτών καυσίμων ή ξύλου, για την οδήγηση, τη θέρμανση, τις μονάδες ηλεκτροπαραγωγής και τη βιομηχανία. Παρόλο που έχουμε σημαντικές βελτιώσεις σε ορισμένες χώρες στους σταθμούς ηλεκτροπαραγωγής και στα αυτοκίνητα σε άλλες πηγές ρύπανσης υπάρχει στασιμότητα. Η γεωργία είναι μια τέτοια πηγή με την αμμωνία από τη ζωική κοπριά και τα λιπάσματα να έρχεται μέσω του αέρα στις πόλεις και να σχηματίζει επικίνδυνα μικρο-σωματίδια. Το διοξείδιο του αζώτου, το οποίο παράγεται από οχήματα που καίνε ντίζελ, όχι μόνο σχηματίζει σωματίδια αλλά πλέον είναι γνωστό ότι προκαλεί βλάβη όταν εισπνέεται ως αέριο. Ιδιαίτερα επικίνδυνο είναι και το διοξείδιο του θείου που οφείλεται στα καύσιμα οχημάτων αλλά και στα καύσιμα πλοίων και αεροσκαφών.\nΣχεδόν όλοι επηρεαζόμαστε από το πρόβλημα. Πάνω από το 90% του παγκόσμιου πληθυσμού ζει σε περιοχές όπου η ατμοσφαιρική ρύπανση είναι πάνω από τις κατευθυντήριες γραμμές του Παγκόσμιου Οργανισμού Υγείας. Τα πράγματα είναι χειρότερα στη νότια και την ανατολική Ασία, εκεί που ζει το μεγαλύτερο μέρος της ανθρωπότητας, με την κίνηση στους δρόμους, την βρώμικη βιομηχανία και την καύση των αποβλήτων να αποτελούν ένα τεράστιο τριπλό κίνδυνο. Η Ινδία έχει σχεδόν τις μισές από τις 50 πιο μολυσμένες πόλεις στον κόσμο, η Κίνα έχει 8 και το Ιράν 3. Η Αφρική επίσης είναι ιδιαίτερα μολυσμένη αλλά με ελάχιστα στοιχεία: το 2015 το Παρίσι είχε τρεις φορές περισσότερους σταθμούς παρακολούθησης από ότι ολόκληρη η ήπειρος. Αλλά η ατμοσφαιρική ρύπανση εξακολουθεί να επηρεάζει και τα πλούσια κράτη. Υπάρχει τάση βελτίωσης βέβαια αν κοιτάξουμε τα τελευταία 50 χρόνια αλλά έχουμε ακόμα 500.000 θανάτους ετησίως στην Ευρώπη. Τα παιδιά είναι ιδιαίτερα ευάλωτα και 300 εκατομμύρια παγκοσμίως ζουν σε περιοχές με εξαιρετικά μεγάλη ατμοσφαιρική ρύπανση εκεί που οι τοξικοί ρύποι είναι 6 φορές υψηλότεροι από τις διεθνείς κατευθυντήριες γραμμές.\nΟι λύσεις στο πρόβλημα είναι εφικτές αλλά πολύ δύσκολες. Δεν απαιτούν νέες τεχνολογίες αλλά περιλαμβάνουν δράση σε πολλές περιοχές και συνήθως δεν είναι ούτε πολιτικά ευχάριστες αλλά ούτε και πολύ κερδοφόρες. Υπάρχουν δύο μεγάλες μεταβάσεις που πρέπει να γίνουν, ενεργειακή μετάβαση και πολεοδομική μετάβαση. Πρέπει να σταματήσουμε τη χρήση άνθρακα, να σταματήσουμε τη μαζική χρήση ιδιωτικών αυτοκινήτων στις πόλεις και να κάνουμε τα κτίρια λιγότερο ενεργοβόρα. Όλες οι κτιριακές εγκαταστάσεις θα πρέπει να θερμαίνονται και να ψύχονται με χρήση ανανεώσιμων πηγών ενέργειας αλλά και τα απόβλητα και τα απορρίμματα δεν πρέπει να καίγονται χωρίς αυστηρούς ελέγχους. Η κίνηση στις πόλεις θα πρέπει να επικεντρωθεί στο περπάτημα, στην ποδηλασία και στις δημόσιες συγκοινωνίες και μόνο όπου αυτά δεν είναι εφικτά στην ηλεκτροκίνηση.